open-index/open-wikipedia-markdown huggingface dataset:
വെള്ളി (ദിവസം)

ഒരാഴ്ചയിൽ വ്യാഴാഴ്ചയ്ക്കും ശനിയാഴ്ചയ്ക്കും ഇടയിൽ വരുന്ന ദിവസമാണ് **വെള്ളിയാഴ്ച** (ഇംഗ്ലീഷ് - Friday). ഗ്രിഗോറിയൻ കലണ്ടർ പ്രകാരം ആഴ്ചയിലെ അഞ്ചാമത്തെ ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ അഞ്ചാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും വെള്ളിയാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ വെള്ളിയാഴ്ച ആഴ്ചയിലെ ആറാമത്തെ ദിവസമാണ്.

## നിരുക്തം
'വെൺ' എന്ന ധാതു വെണ്മയെ അഥവാ വെളുപ്പിനെ സുചിപ്പിക്കുന്നു. വെളുത്തുതിളങ്ങുന്ന ഗ്രഹമായതിനാൽ ശുക്രനെ (venus-നെ) ദ്രാവിഡഭാഷകളിൽ 'വെള്ളി' എന്ന് വിളിക്കുന്നു. ശുക്രഗ്രഹത്തിന്റെ നാമത്തിലുള്ള ദിവസമായതിനാൽ വെള്ളി.  ശുക്ര- (ശുക്‌ല-, ശുക്ല-) എന്ന സംസ്കൃതധാതുവിനും 'വെളുത്ത-' എന്നുതന്നെ അർഥം. ശുക്രനിറമുള്ള ഗ്രഹമായതിനാൽ ശുക്രൻ. ശുക്രന്റെ പേരിലുള്ള ആഴ്ച ശുക്രവാസരം.

## സവിശേഷതകൾ

അഞ്ചു ദിവസം പ്രവൃത്തിദിവസമുള്ള രാജ്യങ്ങളിലും സ്ഥാപനങ്ങളിലും സാധാരണഗതിയിൽ വെള്ളിയാഴ്ചയാണ് അസാന പ്രവൃത്തിദിവസം. അതിനാൽത്തന്നെ ആഘോഷത്തിന്റെയും ആശ്വാസത്തിന്റെയും ദിവസമായി വെള്ളിയാഴ്ചയെ പ്രകീർത്തിക്കാറുണ്ട്. ചില സ്ഥാപനങ്ങളിലാകട്ടെ വെള്ളിയാഴ്ചകളിൽ അനൗദ്യോഗിക വസ്ത്രധാരണവും അനുവദനീയമാണ്.

സൗദി അറേബ്യ, ഇറാൻ തുടങ്ങിയ രാജ്യങ്ങളിൽ ആഴ്ചയിലെ അവസാനദിവസമാണ് വെള്ളിയാഴ്ച. അതിനാൽ ശനിയാഴ്ച ആദ്യ പ്രവൃത്തിദിനവും. എന്നുമാത്രമല്ല, മറ്റു ചില രാജ്യങ്ങളിൽ വാരാന്ത്യത്തിലെ ആദ്യദിനമായി വെള്ളിയാഴ്ച കരുതുന്നതിനാൽ ഞായറാഴ്ച ആദ്യത്തെ പ്രവൃത്തിദിനമായി മാറുന്നുമുണ്ട്. ബഹ്റൈൻ, ഐക്യ അറബ് എമിറേറ്റുകൾ, കുവൈറ്റ് തുടങ്ങിയ രാജ്യങ്ങളിൽ വെള്ളി ആഴ്ചയിലെ അവസാനദിനവും ശനി ആദ്യ പ്രവൃത്തിദിനവുമായിരുന്നു. എന്നാൽ ബഹ്റൈനിലും ഐക്യ അറബ് എമിറേറ്റുകളിലും 2006 സെപ്റ്റംബർ 1 മുതലും കുവൈറ്റിൽ 2007 സെപ്റ്റംബർ 1 മുതലും വെള്ളിയാഴ്ച വാരാന്ത്യത്തിലെ ആദ്യ ദിനവും ഞായർ ആദ്യ പ്രവൃത്തിദിനവുമാണ്.

## അവലംബം


വർഗ്ഗം:ആഴ്ചയിലെ ദിവസങ്ങൾ
വെള്ളി (വിവക്ഷകൾ)

*ആഴ്ച-വെള്ളിയാഴ്ച
*ലോഹം-വെള്ളി
* തിളക്കമുള്ള ഒരു നിറം - വെള്ളി നിറം
ശനി (ദിവസം)

ഒരാഴ്ചയിൽ വെള്ളിയാഴ്ചയ്ക്കും ഞായറാഴ്ചയ്ക്കും ഇടയിൽ വരുന്ന ദിവസമാണ് **ശനിയാഴ്ച** (ഇംഗ്ലീഷ് - Saturday). ഗ്രിഗോറിയൻ കലണ്ടർ പ്രകാരം ആഴ്ചയിലെ ആറാമത്തെ ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ ആറാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ശനിയാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ശനിയാഴ്ച ആഴ്ചയിലെ ഏഴാമത്തെ ദിവസവും ആഴ്ചയിലെ അവസാന ദിവസവുമാണ്.

വർഗ്ഗം:ആഴ്ചയിലെ ദിവസങ്ങൾ
ഒരു മിന്നാമിനുങ്ങിന്റെ നുറുങ്ങുവെട്ടം

ജോൺപോളിന്റെ തിരക്കഥയിൽ ഭരതൻ സംവിധാനം ചെയ്ത ഒരു മലയാളചലച്ചിത്രമാണ്‌ **ഒരു മിന്നാമിനുങ്ങിന്റെ നുറുങ്ങുവെട്ടം**. 1987-ൽ പുറത്തിറങ്ങിയ ഈ ചിത്രത്തിന്‌ ആ വർഷത്തെ ജനപ്രീതി നേടിയ ചിത്രം, മികച്ച നടൻ (നെടുമുടി വേണു) എന്നീ കേരളസംസ്ഥാന അവാർഡുകൾ ലഭിച്ചിട്ടുണ്ട്.

## കഥ
നീണ്ടകാലത്തെ അദ്ധ്യാപകജീവിത്തിൽ നിന്നും വിരമിച്ച് സമാധാന കുടംബജീവിതം നയിക്കുന്ന ദമ്പതിമാരുടെ (നെടുമുടി വേണു, ശാരദ) കഥ പറയുന്ന ഒരു സിനിമയാണിത്. സന്താനഭാഗ്യമില്ലാത്ത അവരുടെ ഇടയിലേക്ക് ടീച്ചറുടെ പഴയ പരിചയക്കാരിയുടെ മകൾ വന്നു ചേരുന്നു. ഇവരുടെ വീട്ടിൽ നിന്നും അടുത്തുള്ള കോളേജിൽ പോയി പഠിക്കാൻ സൌകര്യം ആയതിനാൽ ആ കുട്ടിയുടെ അച്ഛനാണ് അവളെ ഇവിടെ കൊണ്ടുവന്നാക്കിയത്

## ഗാനങ്ങൾ
ജോൺസൻ സംഗീതസം‌വിധാനം നിർവഹിച്ച ഈ ചിത്രത്തിലെ ഗാനങ്ങൾ രചിച്ചിരിക്കുന്നത് ഒ.എൻ.വി. കുറുപ്പാണ്‌.

#പൂ വേണം പൂപ്പട വേണം... (**ഗാനരചന** :ഒ.എൻ.വി കുറുപ്പ്, **സംഗീതം** :ജോൺസൺ, **ആലാപനം** :യേശുദാസ്, ലതിക) 
#മെല്ലെ മെല്ലെ മുഖപടം....(**ഗാനരചന** :ഒ.എൻ.വി കുറുപ്പ്, **സംഗീതം** :ജോൺസൺ, **ആലാപനം**  :യേശുദാസ് ) 
#കണ്മണിയെ ആരിരാരോ....(**ഗാനരചന** :ഒ.എൻ.വി കുറുപ്പ്, **സംഗീതം** :ജോൺസൺ, **ആലാപനം**  :കൃഷ്ണചന്ദ്രൻ, ലതിക) 
#മധുമൊഴി.......(**ഗാനരചന** :ഒ.എൻ.വി കുറുപ്പ്, **സംഗീതം** :ജോൺസൺ, **ആലാപനം**  :കൃഷ്ണചന്ദ്രൻ ) 

## അഭിനേതാക്കൾ

## അണിയറ പ്രവർത്തകർ

## പുറമെ നിന്നുള്ള കണ്ണികൾ
* 
* ''ഒരു മിന്നാമിനുങ്ങിന്റെ നുറുങ്ങുവെട്ടം''  – മലയാളസംഗീതം.ഇൻഫോ

## അവലംബം


വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ എൻ വി- ജോൺസൺ ഗാനങ്ങൾ
കോപ്പി ലുവാക്

പ്രത്യേകമായി തയ്യാറാക്കുന്ന, വിലയേറിയ ഒരിനം കാപ്പിയാണ് **കോപ്പി ലുവാക്കോ**. **സിവെറ്റ് കോഫി** എന്നും ഇതറിയപ്പെടുന്നു.

ഇൻഡൊനീഷ്യയാണ് ആഗോളതലത്തിൽ സിവെറ്റ് കാപ്പിയുടെ പ്രധാന ഉത്പാദകർ. **'കോപ്പി ലുവാക്കോ**' എന്നാണ്  അവിടെ ഇതറിയപ്പെടുന്നത്. ‘സിവെറ്റ് ’ ( ഒരുതരം മരപ്പട്ടി , വെരുക് Asian palm civet (Paradoxurus hermaphroditus)) എന്ന മൃഗത്തെക്കൊണ്ട് പഴുത്ത കാപ്പിക്കുരു കഴിപ്പിച്ച് അതിന്റെ വിസർജ്യത്തിൽ നിന്ന്, ദഹിക്കാതെ കിടക്കുന്ന കാപ്പിക്കുരു വേർതിരിച്ചെടുത്ത് സംസ്കരിച്ചാണ് ഈ കാപ്പിപ്പൊടി തയ്യാറാക്കുന്നത്, . ഇന്ത്യയിലെ കൂർഗിൽവനപ്രദേശങ്ങളോടു ചേർന്ന കാപ്പിത്തോട്ടങ്ങളിൽ നിന്ന്  സിവെറ്റിന്റെ വിസർജ്യം ശേഖരിച്ച് കാപ്പിക്കുരു സംസ്കരിക്കുന്നുണ്ട്. ലോകത്തെ ഏറ്റവും വിലകൂടിയ കാപ്പിയാണ് **കോപ്പി ലുവാക്**. വെരുക് തിന്നുകയും ദഹിക്കാതെ വിസർജ്ജിക്കുകയും ചെയ്യുന്ന കാപ്പിക്കുരു പൊടിച്ചാണ് ഇതുണ്ടാക്കുന്നത്. ഇൻഡൊനേഷ്യ ദ്വീപസമൂഹത്തിലെ സുമാത്ര, ജാവ, സുലാമെസി എന്നിവിടങ്ങളിലും ഫിലിപ്പൈൻസിലും കിഴക്കൻ റ്റിമറിലും ഇതുണ്ടാക്കുന്നു. 

കാപ്പിക്കുരു ഭക്ഷണമാക്കുന്ന വെരുകിനെ കാപ്പിത്തോട്ടത്തിലേക്ക് കയറ്റിവിടും. പഴുത്ത കാപ്പിക്കുരു  സിവെറ്റ് ഭക്ഷിക്കും. ഇവ കഴിക്കുന്ന കാപ്പിക്കുരു ദഹിക്കാറില്ല. 24 മണിക്കൂറിനു ശേഷം സിവെറ്റ് പുറന്തള്ളുന്ന വിസർജ്യത്തിൽ ദഹിക്കാതെ കിടക്കുന്ന കാപ്പിക്കുരു ഉണ്ടാകും. ഇതു ശേഖരിച്ച് വിവിധ രീതിയിൽ സംസ്കരിച്ചാണ്  സിവെറ്റ് കോഫി ഉണ്ടാക്കുന്നത് . ചുവന്ന കാപ്പിക്കുരുവിന്റെ മാംസളമായ ഭാഗം മാത്രം  സിവെറ്റിന്റെ വയറ്റിലെ എൻസൈമുകളുമായി ചേരുന്നതിനാൽ കാപ്പിക്കുരുവിൽ പ്രത്യേക തരം ഫ്ളേവറുണ്ടാകുന്നു. വിസർജ്യത്തിലൂടെ സിവെറ്റ് പുറന്തള്ളുന്ന  ആ കാപ്പിക്കുരു പ്രത്യേക രീതിയിൽ സംസ്കരിച്ചെടുക്കുന്നതിനാലാണ് സിവെറ്റ് കോഫിക്ക് വിപണിയിൽ ഉയർന്ന വില നൽകേണ്ടിവരുന്നതും.

[thumb|right|200px|വിസർജ്ജിച്ച ലുവാക് കാപ്പിക്കുരുക്കൾ, [കിഴക്കൻ ജാവ]]

## അവലംബം


വർഗ്ഗം:പാനീയങ്ങൾ
ബുധൻ (ദിവസം)

ഒരാഴ്ചയിൽ ചൊവ്വാഴ്ചയ്ക്കും വ്യാഴാഴ്ചയ്ക്കും ഇടയിൽ വരുന്ന ദിവസമാണ് **ബുധനാഴ്ച**. ഐഎസ്ഒ 8601 പ്രകാരം ആഴ്ചയിലെ മൂന്നാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ബുധനാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ബുധനാഴ്ച ആഴ്ചയിലെ നാലാമത്തെ ദിവസമാണ്.

വർഗ്ഗം:ആഴ്ചയിലെ ദിവസങ്ങൾ
ചൊവ്വ (ദിവസം)

ഒരാഴ്ചയിൽ തിങ്കളാഴ്ചയ്ക്കും ബുധനാഴ്ചയ്ക്കും ഇടയിൽ വരുന്ന ദിവസമാണ് **ചൊവ്വാഴ്ച**. ഐഎസ്ഒ 8601 പ്രകാരം ആഴ്ചയിലെ രണ്ടാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ചൊവ്വാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ചൊവ്വാഴ്ച ആഴ്ചയിലെ മൂന്നാമത്തെ ദിവസമാണ്.

വർഗ്ഗം:ആഴ്ചയിലെ ദിവസങ്ങൾ
ചെമ്പകം (വിവക്ഷകൾ)

**ചെമ്പകം**, **ചമ്പകം** എന്ന പേരിൽ കേരളത്തിൽ പലയിടത്തും പലമരങ്ങൾ അറിയപ്പെടുന്നു. 

* ചെമ്പകം -ചമ്പകം -പൊൻചെമ്പകം (Magnolia champaca)
* ഈഴച്ചെമ്പകം (Plumeria rubra)
* ഈലാങ്ങ് ഈലാങ്ങ് (Cananga odorata)
മുഖാരി

കർണാടക സംഗീതത്തിലെ 22- ആം മേളകർത്താരാഗമായ ഖരഹരപ്രിയയുടെ ജന്യരാഗമാണ് **മുഖാരി**.

## ഘടന,ലക്ഷണം
*ആരോഹണം സ രി2 മ1 പ നി2 ധ2 സ
*അവരോഹണം സ നി2 ധ1 പ മ1 ഗ2 രി2 സ
## കൃതികൾ

## ചലച്ചിത്രഗാനങ്ങൾ

## അവലംബം
http://www.malayalasangeetham.info/Raagas/Mukhari.html 

## പുറത്തേക്കുള്ള കണ്ണികൾ
* സുബ്ബരായ ശാസ്ത്രികളുടെ ഏമാനിന്നേ എന്ന കൃതി പാലക്കാട് രാമപ്രസാദ് ആലപിച്ചത്

വർഗ്ഗം:ഖരഹരപ്രിയയുടെ ജന്യരാഗങ്ങൾ
വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
ധന്യാസി

കർണാടകസംഗീതത്തിലെ 8ആം മേളകർത്താരാഗമായ ഹനുമൻതോടിയുടെ ജന്യരാഗമാണ് **ധന്യാസി**.ഇതൊരു ഔഡവ രാഗമാണ്. ഈ രാഗത്തിനു ഭക്തിഭാവമാണുള്ളത്. ഒരു പ്രഭാതരാഗമാണ്.
## ഘടന,ലക്ഷണം
*ആരോഹണം സ ഗ2 മ1 പ നി2 സ 
*അവരോഹണം സ നി2 ധ1 പ മ1 ഗ2 രി1 സ
## കൃതികൾ

## അവലംബം
*http://www.indiamusicinfo.com/songs/raga/dhanyasi.htm 
*http://www.karnatik.com/ragasm.shtml

വർഗ്ഗം:ധന്യാസി രാഗത്തിൽ ചിട്ടപ്പെടുത്തിയ കൃതികൾ
കാവ് (ചുമട്)

thumb|250px|കാവ്
തോളിൽ കുറുകെ തൂക്കിയിടാവുന്ന ദണ്ഡിനെയാണ് **കാവ്** എന്ന് വിളിക്കുന്നത്. വസ്തുക്കൾ ഇരുവശത്തുമായി കൊളുത്തിയിട്ട് തൂക്കിയെടുത്തു കൊണ്ടുപോകാൻ ഇത് സൗകര്യമൊരുക്കുന്നു. പുരാതനകാലത്ത് വളരെ പ്രചാരത്തിലിരുന്ന ഈ രീതി ഇന്ന് മത്സ്യം വിൽക്കുന്നവർ കൂടുതലായി ഉപയോഗിച്ചുവരുന്നു. മുരുകന്റെ ക്ഷേത്രത്തിലെ പ്രധാന വഴിപാടായ കാവടി (കാവ്‌+വടി) ഇതിന്റെ ഒരു രൂപാന്തരമാണ്‌.

വർഗ്ഗം:ഉപകരണങ്ങൾ
വർഗ്ഗം:മത്സ്യബന്ധനം
വിഷ്വൽ ബേസിക്

വളരെ വേഗത്തിലും എളുപ്പത്തിലും അപ്ലിക്കേഷനുകൾ നിർമ്മിക്കാൻ സാധിക്കുന്ന ഒരു ഉപകരണക്കൂട്ടമാണ്‌ **വിഷ്വൽ ബേസിക്**.മൈക്രോസോഫ്റ്റ് ഇതിനുള്ള പിന്തുണ (Support) പിൻവലിച്ചെങ്കിലും ഇപ്പോഴും ഇത് വളരെ പ്രചാരത്തിൽ ഇരിക്കുന്നു. മറ്റേതൊരു ആധുനിക പ്രോഗ്രമിങ് ഭാഷകളിൽ നിർമ്മിക്കുന്ന ആപ്ലിക്കേഷനുകളേയും പോലെ തന്നെ ഭംഗി ഉള്ളതും ഉപയുക്തത ഉള്ളതുമായ ആപ്ലിക്കേഷനുകൾ ഉണ്ടാക്കാൻ വിഷ്വൽ ബേസിക് ഉപയോഗിച്ച സാധിക്കുന്നതാണ്‌.
വിഷ്വൽ ബേസിക് ഒരു ഈവന്റ് ഡ്രിവൺ പ്രോഗ്രാമിങ് ഉപകരണമാണ്. ഈവന്റ് ഡ്രിവൺ പ്രോഗ്രാമിങ്ങിൽ ഓരോ ഈവന്റുകളുടെയും അടിസ്ഥാനത്തിലാണ് എഴുതപ്പെട്ട കോഡ് പ്രതികരിക്കുന്നത്. ഉപഭോക്താവിന്റെ പ്രവർത്തികളിലൂടെയാണ് ഈവന്റുകൾ സൃഷ്ടിക്കപ്പെടുന്നത് (ഉദാഹരണം:മൗസ് ക്ലിക്ക്, കീ പ്രെസ്...) .

## വിഷ്വൽ ബേസിക് ഇന്റഗ്രേറ്റഡ് ഡവലപ്മെന്റ് എൻവയോണ്മെന്റ് (VBIDE)
വിഷ്വൽ ബേസിക്കിന്റെ പ്രവർത്തന പരിതഃസ്ഥിതിയാണ് **വി.ബി.ഐ.ഡി.ഇ**. അതിന് 3 അവസ്ഥകളാണ് ഉള്ളത്;

# ഡിസൈനിംഗ് (നിർമ്മിക്കുക)
# റൺ (പ്രവർത്തിപ്പിക്കുക)
# ബ്രേക്ക് / ഡീബഗ്ഗ് (തെറ്റ് സംഭവിക്കുക)

### വി.ബി.ഐ.ഡി.ഇ യുടെ ഘടകങ്ങൾ

## പദപ്രയോഗങ്ങൾ
### കണ്ട്രോളുകൾ (ഒബ്ജക്ടുകൾ)
കണ്ട്രോളുകൾ അഥവാ ഒബ്ജക്ടുകൾ ഉപയോഗിച്ചാണ് വിഷ്വൽ ബേസിക് പ്രോഗ്രാമുകൾ ഡിസൈൻ ചെയ്യുന്നത്. പ്രധാനപ്പെട്ട വിഷ്വൽ ബേസിക് കണ്ട്രോളുകൾ താഴെപ്പറയുന്നവയാണ്;

* ഫോം
* കമാൻഡ് ബട്ടൺ
* പിക്ചർബോക്സ്                           
* ലേബൽ                                    
* ടെക്സ്റ്റ്ബോക്സ്                             
* ഓപ്ഷൻ ബട്ടൺ
* ചെക്ക്ബോക്സ്
* ഇമേജ്ബോക്സ്
* കോമ്പോബോക്സ്
* ലിസ്റ്റ്ബോക്സ്
* ടൈമർ
* സ്ക്രോൾബാറുകൾ
* ഡ്റൈവ് ലിസ്റ്റ്ബോക്സ്
* ഫോൾഡർ ലിസ്റ്റ്ബോക്സ്
* ഫയൽ ലിസ്റ്റ്ബോക്സ്
* ഫ്രെയിം

ഓരോ കണ്ട്രോളുകൾക്കും വിവിധ പ്രോപ്പർട്ടികളും, മെത്തേഡുകളും, ഈവന്റുകളുമുണ്ട്.

### ഫോം
വിഷ്വൽ ബേസിക് പ്രോഗ്രാമുകളുടെ അടിസ്ഥാന നിർമ്മാണ ഘടകങ്ങളാണ് ഫോമുകൾ. ഫോമുകളും ഒരു കണ്ട്രോളായിത്തന്നെയാണ് കണക്കാക്കപ്പെടുന്നത്. പ്രോഗ്രാമുകൾ ഡിസൈൻ ചെയ്യുന്നത് ഫോമുകളിലാണ്. ഡിസൈനിംഗ് സമയത്ത് മറ്റെല്ലാ കണ്ട്രോളുകളും വയ്ക്കപ്പെടുന്നത് ഫോമുകളിലാണ്.

### പ്രോജക്റ്റ്
വിഷ്വൽ ബേസിക്കിലെ ഒന്നോ അതിലധികമോ ഫോമുകളുടെ ഒരു ശേഖരമാണ് പ്രോജക്റ്റ്. പ്രോജക്റ്റ് ഫയൽ(.vbp), ഫോമുകൾ(.frm), കണ്ട്രോളുകൾ(.frx), സ്റ്റാൻഡേർഡ് മൊഡ്യൂളുകൾ(.bas), ക്ലാസ് മൊഡ്യൂളുകൾ(.cls) എന്നിവയുടെ ഒരു ശേഖരമാണ് ഒരു പ്രോജക്റ്റ് എന്ന് പറയാം.

വർഗ്ഗം:Articles with example BASIC code
വർഗ്ഗം:Procedural programming languages
വർഗ്ഗം:Microsoft BASIC
Basic
വർഗ്ഗം:Microsoft development tools
വർഗ്ഗം:ബേസിക് പ്രോഗ്രാമിങ് ഭാഷാ കുടുംബം
സുൽത്താൻ അസ്‌ലൻ ഷാ ഹോക്കി ടൂർണമെന്റ്

മലേഷ്യയിൽ എല്ലാ വർഷവും നടത്തുന്ന ഹോക്കി ടൂർണമെന്റാണ് **സുൽത്താൻ അസ്‌ലൻ ഷാ ഹോക്കി ടൂർണമെന്റ്**. 1983-ൽ ഒരു ദ്വൈവാർഷിക ടൂർണമെന്റായി തുടങ്ങിയ ഈ മത്സരം പിന്നീട് 1998-ൽ വാർഷിക ടൂർണമന്റായി മാറി.

ഹോക്കി ആരാധകനായ മലേഷ്യയിലെ ഒമ്പതാമത് രാജാവായ സുൽത്താൻ അസ്‌ലൻ ഷായുടെ ഓർമ്മയ്ക്കാണ് ടൂർണമെന്റിന് ഈ പേരിട്ടത്. ആദ്യ ടൂർണമെന്റിലെ ജേതാക്കൾ ഓസ്ട്രേലിയ ആയിരുന്നു. 2009-ലേതുൾപ്പെടെ 4 തവണ ഇന്ത്യ ഈ ടൂർണമെന്റ് ജേതാക്കളായിട്ടുണ്ട്. 2009-ൽ ആതിഥേയരായ മലേഷ്യയെ 3-1-ന് തോല്പിച്ചാണ് ഇന്ത്യ കിരീടം ചൂടിയത്.

## വിജയികൾ

## അവലംബം


വർഗ്ഗം:ഹോക്കി മത്സരങ്ങൾ
കുക്നൂർ

കർണ്ണാടകത്തിലെ കൊപ്പൽ ജില്ലയിലെ യെൽബർഗ താലൂക്കിൽ സ്ഥിതിചെയ്യുന്ന ഒരു ചെറുനഗരമാണ് **കുക്നുർ**(കുക്കനൂർ). പ്രാചീനമായ ഇടഗി മഹാദേവക്ഷേത്രത്തിൽനിന്ന് 7കി.മീ. ദൂരമേ ഉള്ളൂ ഇവിടേക്ക്  രാഷ്ട്രകുടരുടെയും ചാലൂക്യരുടെയും കാലത്തെ അമ്പലങ്ങളാൽ കുക്നൂർ പ്രസിദ്ധമാണ്. ഇവിടത്തെ നവലിംഗപ്രതിഷ്ഠകളാണ് ഇവയിൽ പ്രധാനം. 
## ചരിത്രം
[thumb|right|300px|[നവലിംഗക്ഷേത്രം ]]
പ്രാചീന-മദ്ധ്യകാലങ്ങളിൽ  കുക്നൂരിന് നല്ല പ്രാധാന്യമുണ്ടായിരുന്നു. കുന്തളനഗരം എന്നായിരുന്നു കുക്നൂരിന്റെ പഴയ പേര് എന്ന് കരുതപ്പെടുന്നു. ഘടിക എന്ന പേരിലുള്ള ഉന്നതവിദ്യാഭ്യാസകേന്ദ്രവും ഇവിടെയുണ്ടായിരുന്നു. പ്രാചീന രാഷ്ട്രകൂടശൈലിയിലുള്ള വാസ്തുവിദ്യയുടെ ശേഷിപ്പുകൾകൊണ്ട് സമ്പന്നമാണ് ഈ പ്രദേശം. ക്രി.വ. 8 മുതൽ 13 വരെ നൂറ്റാണ്ടുകളിൽ നിർമ്മിച്ച ഈ കെട്ടിടങ്ങൾ  അക്കാലത്തെ നിർമ്മാണരീതികളെക്കുറിച്ച് അറിവ് തരുന്നു. എല്ലോറ ഗുഹകളിൽ കാണാവുന്ന പ്രാചീന രാഷ്ട്രകൂടശൈലിയിലാണ് നവലിംഗക്ഷേത്രം നിർമ്മിച്ചിട്ടുള്ളത്.  കല്ലേശ്വരക്ഷേത്രവും മല്ലികാർജുനക്ഷേത്രവുമാണ് ഇവിടുത്തെ പഴക്കമുള്ള മറ്റു രണ്ടു ക്ഷേത്രങ്ങൾ. ഇവ ചാലൂക്യരുടെ കാലത്താണ് നിർമ്മിക്കപ്പെട്ടത്. 

എന്നാൽ നവലിംഗക്ഷേത്രങ്ങൾക്ക് തൊട്ടടുത്ത മഹാമായ ക്ഷേത്രമാണ് വിശ്വാസികൾക്ക് പ്രധാനം. 
## ശിലാലിഖിതങ്ങൾ‍
thumb|left|upright|200px|നവലിംഗക്ഷേത്രത്തിലെ ശിലാലിഖിതം
9-ആം നൂറ്റാണ്ടിൽ രാഷ്ട്രകൂടർ സ്ഥാപിച്ച രണ്ട് ശിലാലിഖിതങ്ങൾ നവലിംഗക്ഷേത്രത്തിൽ സംരക്ഷിച്ചിരിക്കുന്നു. ഏകദേശം 1005-നും  1186-നും ഇടയ്ക്ക് പഴക്കം വരുന്ന 15-ഓളം ശിലാലിഖിതങ്ങൾ നഗരത്തിൽനിന്ന് കണ്ടുകിട്ടിയിട്ടുണ്ട്. എന്നാൽ ചുരുക്കം ചിലവ വിജയനഗരസാമ്രാജ്യ കാലത്തേതാണ്. കന്നഡ ചരിത്രഗവേഷകനും ലേഖാശാസ്ത്രജ്ഞനു(epigraphist)മായിരുന്ന പി.ബി. ദേശായി(1910-1974) ഈ ലിഖിതങ്ങളെക്കുറിച്ച് ആഴത്തിൽ പഠനം നടത്തിയിട്ടുണ്ട്.
## അവലംബം

## പുറംകണ്ണികൾ

കുക്നൂർ — ഉപഗ്രഹദൃശ്യം

വർഗ്ഗം:കർണ്ണാടകത്തിലെ പട്ടണങ്ങൾ
വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
വർഗ്ഗം:കർണ്ണാടകത്തിന്റെ ചരിത്രം
ശുദ്ധസാവേരി

കർണാടകസംഗീതത്തിലെ 29ആം മേളകർത്താരാഗമായ ധീരശങ്കരാഭരണത്തിന്റെ ജന്യരാഗമാണ് **ശുദ്ധ സാവേരി**.ഭക്തിരസ പ്രധാനമാണ് ഈ രാഗം.
## ഘടന,ലക്ഷണം
*ആരോഹണം സ രി2 മ1 പ ധ2 സ
*അവരോഹണം സ ധ2 പ മ1 രി2 സ

സ്വരസ്ഥാനങ്ങൾ ചതുശ്രുതി ഋഷഭം,ശുദ്ധ മദ്ധ്യമം,പഞ്ചമം,ചതുശ്രുതി ധൈവതം ഇവയാണ്. ഖരഹരപ്രിയ, ഗൗരിമനോഹരി എന്നീ മേളകർത്താരാഗങ്ങളിലെ ഗാന്ധാരം, നിഷാദം ഇവ മാറ്റിയാലും ശുദ്ധ സാവേരി ആയിരിക്കും.

ഹിന്ദുസ്ഥാനി സംഗീതത്തിൽ ഈ രാഗത്തിനു സമാനമായത് ദുർഗ എന്ന രാഗമാണ്.

## കൃതികൾ

## ചലച്ചിത്രഗാനങ്ങൾ

## അവലംബം

വർഗ്ഗം:ശുദ്ധസാവേരിരാഗത്തിൽ ചിട്ടപ്പെടുത്തിയ കൃതികൾ
ശത്രുഘ്നൻ

രാമായണത്തിലെ ഒരു കഥാപാത്രമാണ് **ശത്രുഘ്നൻ**.ശ്രീരാമന്റെ ഏറ്റവും ഇളയ സഹോദരനും ലക്ഷ്മണന്റെ ഇരട്ട സഹോദരനുമാണ്. സുമിത്രയുടെ പുത്രനാണ് ശത്രുഘ്നൻ.

അയോദ്ധ്യയിൽ ശ്രീരാമന്റെ നേതൃത്വത്തിൽ അശ്വമേധം നടത്തി ദിഗ്വിജയം ഉറപ്പിക്കുന്ന സന്ദർഭങ്ങളിലാണ് രാമായണത്തിൽ ശത്രുഘ്നന്റെ പ്രധാന പങ്ക് വ്യക്തമാവുന്നത്.ലവണൻ എന്ന അസുരനെ വധിച്ചു.അവിടെ മധുരാപുരി എന്ന നഗരം സ്ഥാപിച്ചു.ശത്രുഘ്നന്റെ പുത്രന്മാരാണ് കാലശേഷം ഈ നഗരം ഭരിച്ചത്.ഇവരുടെ കാലശേഷത്തോടെ സൂര്യവംശം അവസാനിക്കുകയും മധുരാപുരി യദുക്കളുടെ നിയന്ത്രണത്തിലാവുകയും ചെയ്തു

വനവാസശേഷം ശ്രീരാമൻ അയോദ്ധ്യാഭരണം ഏറ്റെടുത്തു.ശ്രീരാമന്റെ അശ്വമേധയാഗത്തിൽ യാഗാശ്വത്തെ നയിച്ചുകൊണ്ടുപോവേണ്ട കടമ ശത്രുഘ്നനായിരുന്നു.ലവകുശന്മാർ യാഗാശ്വത്തെ തടഞ്ഞുവെക്കുകയും ശത്രുഘ്നനുമായി യുദ്ധം ചെയ്യുകയും ചെയ്യുന്നു.യുദ്ധത്തിൽ ശത്രുഘ്നൻ പരാജിതനായി.ശേഷം ഹനുമാൻ വരികയും അപ്രകാരമാണ് സീതയെ വീണ്ടും കണ്ടുമുട്ടാനിടയാവുന്നത്.ലവണാസുരവധം എന്ന ആട്ടക്കഥ ചിത്രീകരിക്കുന്നത് ഈ രംഗങ്ങളാണ്

വർഗ്ഗം:രാമായണത്തിലെ കഥാപാത്രങ്ങൾ
പൂമ

അമേരിക്കയിൽ കണ്ടു വരുന്ന, മാർജ്ജാരവർഗ്ഗത്തിൽപ്പെടുന്ന  ഒരു വലിയ ജീവിയാണ്‌ **പ്യൂമ** (പൂമ) ഇംഗ്ലീഷ്:Puma. ഏറ്റവും അധികം പേരുകളുള്ള മൃഗം എന്ന ഗിന്നസ് റെക്കോഡുണ്ട് ഇതിന്. കൂഗർ, പാന്തർ, പ്യൂമ, മൗണ്ടൻ ലയൺ, മൗണ്ടൻ ക്യാറ്റ് തുടങ്ങി നാൽപ്പതോളം പേരുകളിൽ അറിയപ്പെടുന്നുമാത്രംസിംഹം, ജാഗ്വർ എന്നിവക്ക് പിന്നിലായി പുലിക്കൊപ്പം പൂച്ച കുടുംബത്തിലെ ഏറ്റവും വലിയ നാലാമത്തെ ജീവിയാണ് പൂമ. എങ്കിലും മാർജ്ജാര കുടുംബത്തിലെ ചെറു ജീവികളോടാണ് ഇതിന് കൂടുതൽ സാമ്യം.

## അവലംബം


വർഗ്ഗം:മാംസഭോജികൾ
വർഗ്ഗം:വന്യജീവികൾ
വർഗ്ഗം:മാർജ്ജാരവംശം
വർഗ്ഗം:കാൾ ലിനേയസ് നാമകരണം ചെയ്തവ
കരിമ്പുലി‌

thumb|right|250px|കരിമ്പുലി, വളരെ സൂക്ഷിച്ച് നോക്കുകയാണെങ്കിൽ പുള്ളികൾ കാണാവുന്നതാണ്

പുള്ളിപ്പുലിയുടെയോ  ജാഗ്വാറിന്റെയോ  മെലാനിസ്‌റ്റിക്‌ നിറ വകഭേദമാണ് **കരിമ്പുലി** .  ഈ രണ്ടു പുലി‌കളിലും മെലാനിൻ നിറത്തിന്റെ അതിപ്രസരം വഴി പുലിക്ക് കറുത്ത നിറം വന്നു ചേരുന്നു. എന്നാൽ ഈ പുലികളിലും പുള്ളികൾ ഉണ്ട് , എന്നാൽ അവ ശ്രദ്ധിച്ചു നോക്കിയാൽ മാത്രം കാണുന്ന രീതിയിൽ ആണ് ഉള്ളത് .  

ഇന്ത്യയിലും ഇന്തോനേഷ്യയിലെ ജാവാ ദ്വീപിലും ആഫ്രിക്കയിൽ മൗണ്ട് കെനിയയുടെ അടിക്കാടുകളിലും ഇവ കാണപ്പെടുന്നുണ്ട്. കേരളത്തിൽ സൈലന്റ്‌വാലി ദേശീയോദ്യാനത്തിലും കരിമ്പുലിയെ കണ്ടെത്തിയിട്ടുണ്ട്.
thumb| A melanistic jaguar

## അവലംബം


## പുറത്തേക്കുള്ള കണ്ണികൾ

* Photographs of a melanistic bobcat and a melanistic jaguar  – Florida Fish and Wildlife Conservation Commission 
* Mutant Leopards, Mutant Jaguars and Mutant Pumas (text licensed under GFDL)

വർഗ്ഗം:മാർജ്ജാരവംശം
വർഗ്ഗം:മാംസഭോജികൾ
വർഗ്ഗം:വന്യജീവികൾ
വർഗ്ഗം:പാന്തെറാ
പാന്തെറാ

ഫെലിഡെ കുടുംബത്തിലെ ഒരു ജീനസാണ് **പാന്തേറാ**. ഗ്രീക്ക് ഭാഷയിലെ പാന്തർ എന്ന വാക്കിൽ നിന്നാണ് പാന്തേറാ എന്ന വാക്കിന്റെ ഉത്ഭവം.

## പരിണാമം
ഫെലിഡ കുടുംബത്തിലെ ഒരംഗമാണ് പാന്തെറാ.നിരവധി വാദപ്രതിവാദങ്ങളും പുന:പരിശോധനകളും ഇവയുടെ പരിണാമത്തെ സംബന്ധിച്ച് നടന്നിട്ടുണ്ട്. ഏഷ്യയിലാണ് പന്തേരകൾ ആദ്യമായി കാണപ്പെട്ടത് എന്നിരുന്നാലും ആദ്യം ഉണ്ടായത് എവിടെ എന്ന് വ്യക്തമല്ല.ശരീരഘടനയിലും ജനിതകഘടനയിലും നടത്തിയ പഠനങ്ങൾ ഈ പരമ്പരയിലെ ആദ്യ കണ്ണി കടുവ ആണെന്ന് അഭിപ്രായപ്പെട്ടു.
### സ്പീഷിസുകൾ

 സിംഹം മാത്രം ജാഗ്വർ, പുള്ളിപ്പുലി, ഹിമപ്പുലി

## പ്രേത്യേകത
കടുവ,സിംഹം, ജാഗ്വാർ,പുലി, എന്നീ പാന്തെറകൾക്ക് ഗർജിക്കാനുള്ള കഴിവ് ഉണ്ട്. എന്നാൽ ഹിമപ്പുലിക്ക്‌ ഗർജിക്കാനുള്ള കഴിവില്ല. പാന്തെറ ജീനസിലെ ഏറ്റവും വലിയ ജീവി കടുവയാണ്. രണ്ടാമത്തേത് സിംഹവും മൂന്നാമത് ജാഗ്വറും നാലാമത് പുലിയുമാണ്. അഞ്ചാമത്തേതും ഏറ്റവും ചെറിയതും ഹിമപ്പുലിയാണ്.

## ചിത്രശാല

### സ്പീഷീസുകൾ

പ്രമാണം:Lion waiting in Namibia.jpg|സിംഹം
പ്രമാണം:Panthera tigris tigris in Bandhavgarh National Park, 2006-05.jpg|കടുവ
പ്രമാണം:Standing jaguar.jpg|ജഗ്വാർ
പ്രമാണം:Leopard by Rubert Taylor-Price.jpg|പുലി
പ്രമാണം:Snow leopard in Afghanistan.jpg|ഹിമപ്പുലി

## സങ്കരയിനങ്ങൾ


പ്രമാണം:Liger.jpg|ലൈഗെർ
പ്രമാണം:Tigon4.jpg|ടൈഗൺ


## അവലംബം

## പുറം കണ്ണികൾ

വർഗ്ഗം:പാന്തെറാ
ടൊമാറ്റിന

thumb|300px|ലാ ടൊമാറ്റിന
വിളവെടുപ്പ്‌ കാലത്ത് സ്പെയിനിൽ നടത്തിവരുന്ന ഒരു ഭക്ഷ്യ ഉത്സവമാണ് **ടൊമാറ്റിന** (തക്കാളിമേള). തക്കാളി ധാരാളമായി കൃഷി ചെയ്യുന്ന സ്പെയിനിൽ, എല്ലാ വർഷവും ഓഗസ്റ്റ് മാസത്തിലെ അവസാനത്തെ ബുധനാഴ്ചയാണ് ഈ ഉത്സവം നടത്തി വരുന്നത്. വിവിധ രാജ്യങ്ങളിൽ നിന്നുള്ള ലക്ഷക്കണക്കിനാളുകൾ ഈ ഉത്സവത്തിൽ പങ്കെടുക്കുകയും, തക്കാളികൾ പരസ്പരം എറിയുകയും, ചവിട്ടിമെതിക്കുകയും ചെയ്യുന്നു. 1952 മുതലാണ് ഈ ഉത്സവം ആരംഭിച്ചത്. ഒരാഴ്ച നീണ്ടു നിൽക്കുന്ന ഈ ഉത്സവത്തിൽ സംഗീതവും, പരേഡുകളും, വെടിക്കെട്ടും മറ്റും ഉണ്ടാകും. ഏറ്റവും അവസാനത്തെ ദിവസമാണ് തക്കാളി ഏറ് നടത്തുന്നത്. ഈ തക്കാളി ഏറിനായി ഏകദേശം 20,000–40,000 വരെ വിദേശികൾ പങ്കെടുക്കുന്നു.

## രീതി
വലിയ തടി ടാങ്കുകളിൽ  പഴുത്ത തക്കാളികൾ നിറയ്ക്കലാണ് ഉത്സവത്തിൻറെ ആദ്യഘട്ടം ചെയ്യുന്നത്. തുടർന്ന് പങ്കെടുക്കുന്ന ആളുകൾ ടാങ്കിലിറങ്ങി തക്കാളി ചവിട്ടി മെതിക്കുകയും പരസ്പരം എറിയുകയും ചെയ്യുന്നു. പങ്കെടുക്കുന്നതിൽ സ്ത്രീകൾ വെള്ള നിറമുള്ള വസ്ത്രം ധരിക്കുകയും, പുരുഷന്മാർ ഷർട്ട് ധരിക്കാതിരിക്കുകയും ചെയ്യുന്നു. തക്കാളി ഏറിൽ സുരക്ഷയ്ക്കായി ആളുകൾ കണ്ണടയും മറ്റും ധരിക്കുന്നു. 

## പുറത്തേക്കുള്ള കണ്ണികൾ
* ടൊമാറ്റിനയുടെ ഔദ്യോഗിക വെബ്സൈറ്റ്

## അവലംബം

വർഗ്ഗം:ഭക്ഷ്യ ഉത്സവങ്ങൾ
ശാരി

ഒരു മലയാളചലച്ചിത്രനടിയാണ് **ശാരി**. പ്രശസ്ത മലയാള സം‌വിധായകൻ പി. പത്മരാജൻ സം‌വിധാനം ചെയ്ത ദേശാടനക്കിളി കരയാറില്ല എന്ന ചിത്രമാണ് ശാരിയുടെ ആദ്യ ചിത്രം. തുടർന്ന് ധാരാളം നല്ല ചലച്ചിത്രങ്ങളിലൂടെ ശാരി 1980, 1990 കാലഘട്ടങ്ങളിൽ മലയാളചലച്ചിത്രവേദിയിൽ സജീവമായിരുന്നു. പത്മരാജൻ ചിത്രങ്ങളിലൂടെയാണ് ശാരി ഒരു അഭിനേത്രി എന്ന നിലയിൽ ശ്രദ്ധിക്കപ്പെട്ടു തുടങ്ങിയത്. പത്മരാജൻറെ തന്നെ ചിത്രമായ നമുക്ക് പാർക്കാൻ മുന്തിരിത്തോപ്പുകൾ  എന്ന ചിത്രത്തിലെ കഥാപാത്രം ശാരിയുടെ ഏറെ ശ്രദ്ധിക്കപ്പെട്ട കഥാപാത്രങ്ങളിൽ ഒന്നാണ്. ഒരു മേയ് മാസപ്പുലരിയിൽ, പൊൻ‌മുട്ടയിടുന്ന താറാവ് തുടങ്ങിയ ചിത്രങ്ങളും ശാരിയുടെ ശ്രദ്ധിക്കപ്പെട്ട ചിത്രങ്ങളാണ്.

## ജീവിതരേഖ
ശാരി ജനിച്ചുവളർന്നത് ചെന്നൈയിലാണ്. പത്മരാജൻറെ ചിത്രത്തിലൂടെ ചലച്ചിത്രവേദിയിലെത്തിയ ശാരിക്ക് തുടക്കത്തിൽ മലയാളം സംസാരിക്കാൻ അറിയില്ലായിരുന്നു. പിന്നീട് തൻറെ തന്നെ അഭിമുഖങ്ങൾ വാരികയിൽ വായിച്ചാണ് ശാരി മലയാളം പഠിച്ചതെന്ന് ഒരിക്കൽ ശാരി തന്നെ പറയുകയുണ്ടായിട്ടുണ്ട്. 1980-90 കാലഘട്ടങ്ങളിൽ മലയാളചലച്ചിത്രങ്ങളിൽ സജീവമായിരുന്ന ശാരി അതിനുശേഷം ഒരു നീണ്ട ഇടവേളയ്ക്ക് ശേഷമാണ് മലയാളചലച്ചിത്രത്തിൽ അഭിനയിക്കുന്നത്. ചോക്കലേറ്റ് എന്ന ചിത്രത്തിലൂടെയാണ്, മലയാളചലച്ചിത്രവേദിയിലേക്ക് ശാരി തിരിച്ചുവന്നത്. ഷാഫി സം‌വിധാനം ചെയ്ത ഈ ചിത്രത്തിൽ ഒരു കോളേജ് അദ്ധ്യാപികയുടെ കഥാപാത്രമാണ് ശാരി കൈകാര്യം ചെയ്തത്.

## അഭിനയിച്ച ചിത്രങ്ങൾ
*1986 - ദേശാടനക്കിളി കരയാറില്ല
*1986 - നമുക്ക് പാർക്കാൻ മുന്തിരിത്തോപ്പുകൾ
*1986 - ഒന്ന് മുതൽ പൂജ്യം വരെ
*1987 - വിളംബരം
*1987 - ഒരു മെയ്മാസപ്പുലരിയിൽ
*1987 - നാരദൻ കേരളത്തിൽ
*1987 - നൊമ്പരത്തിപ്പൂവ്
*1987 - ആൺകിളിയുടെ താരാട്ട്
*1989 - പൊൻമുട്ടയിടുന്ന താറാവ്
*1989 - സീസൺ
*1989 - ജാതകം
*1990 - കളിക്കളം
*1992 - അധാരം 
*2007 - ചോക്ലേറ്റ്
*2008 - സുൽത്താൻ

## അവാർഡുകൾ

### മികച്ച നടിക്കുള്ള സംസ്ഥാന അവാർഡ്
* 1986 : നമുക്ക് പാർക്കാൻ മുന്തിരിത്തോപ്പുകൾ

## പുറത്തേക്കുള്ള കണ്ണികൾ
* 

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1973-ൽ ജനിച്ചവർ
ആഭോഗി

കർണാടകസംഗീതത്തിലെ 22ആം മേളകർത്താരാഗമായ ഖരഹരപ്രിയയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **ആഭോഗി**.ഇതൊരു ഔഡവ രാഗമാണ്.
## ഘടന,ലക്ഷണം
thumb|right|300px
*ആരോഹണം സ രി2 ഗ2 മ1 ധ2 സ
*അവരോഹണം സ ധ2 മ1 ഗ2 രി2 സ
ഖരഹരപ്രിയയുടെ ജന്യരാഗമായാണ് പൊതുവിൽ സൂചിപ്പിക്കപ്പെടുന്നതെങ്കിലും പഞ്ചമം,നിഷാദം ഇവ മാറ്റിയാൽ ഗൗരിമനോഹരിയുടെ ജന്യരാഗമായും കണക്കാക്കാം
## കൃതികൾ

## ലളിതഗാനങ്ങൾ
*മാമാങ്കം പലകുറി കൊണ്ടാടി

## ചലച്ചിത്രഗാനങ്ങൾ

വർഗ്ഗം:ഖരഹരപ്രിയയുടെ ജന്യരാഗങ്ങൾ
വർഗ്ഗം:ആഭോഗി രാഗത്തിൽ ചിട്ടപ്പെടുത്തിയ കൃതികൾ
പവനൻ

പ്രശസ്ത എഴുത്തുകാരനും യുക്തിവാദിയുമായിരുന്നു **പവനൻ** (പുത്തൻ വീട്ടിൽ നാരായണൻ നായർ) (ഒക്ടോബർ 26, 1925 - ജൂൺ 22, 2006) .

## ജീവിതരേഖ
1925 ഒക്ടോബർ 26-ന് തലശ്ശേരിലെ വയലളം എന്ന സ്ഥലത്ത് കുട്ടമത്ത് കുന്നിയൂർ കുഞ്ഞിശ്ശങ്കരകുറുപ്പിന്റെയും വയലളയത്ത് പുത്തൻവീട്ടിൽ ദേവകിയുടെയും മകനായി ജനിച്ചു. ആദ്യകാലത്ത് ഗുരുകുലസമ്പ്രദായത്തിലും പിന്നീട് നീലേശ്വരം രാജാസ് ഹൈസ്കൂളിലും, തലശ്ശേരി ബ്രണ്ണൻ കോളേജിലും പഠനം നടത്തി. തുടർന്ന് സൈനികസേവനത്തിനിടയിൽ ഉപരിപഠനവും നടത്തി. കവി പി. ഭാസ്കരനാണ് പി.വി. നാരായണൻ നായർ എന്ന പേര് പവനൻ എന്നാക്കി മാറ്റിയത്.
ഭാര്യ: പാർവ്വതി, മക്കൾ: രാജേൻ, സുരേന്ദ്രൻ, ശ്രീരേഖ. അഞ്ചു വർഷത്തോളം അൾഷിമേഴ്സ് രോഗബാധിതനായി കിടന്ന പവനൻ 2006 ജൂൺ 22 ന് മരണമടഞ്ഞു.

## പുരസ്കാരങ്ങൾ
ഇന്ത്യാ ഗവണ്മെന്റിന്റെ എമിരറ്റസ് ഫെലോഷിപ് ലഭിച്ചിട്ടുണ്ട്. സോവിയറ്റ് ലാൻറ് നെഹ്രു അവാർഡ്(രണ്ടു തവണ), പുത്തേയൻ അവാർഡ്, വൈലോപ്പിള്ളി അവാർഡ്, വിടി ഭട്ടതിരിപ്പാട് സ്മാരക അവാർഡ്, മഹാകവി ജി സ്മാരക അവാർഡ്,കുറ്റിപ്പുഴ അവാർഡ് തുടങ്ങിയ പുരസ്കാരങ്ങൾ ലഭിച്ചിട്ടുണ്ട്.

## കൃതികൾ
*സാഹിത്യ ചർച്ച
*പ്രേമവും വിവാഹവും
*നാലു റഷ്യൻ സാഹിത്യകാരൻമാർ
*പരിചയം
*യുക്തിവിചാരം
*മഹാകവി കുട്ടമ്മത്ത് ജീവിതവും കൃതികളും 
*യുക്തിവാദത്തിന് ഒരു മുഖവുര
*ഉത്തരേന്ത്യയിൽ ചിലേടങ്ങളിൽ
*പവനന്റെ തിരഞ്ഞെടുത്ത പ്രബന്ധങ്ങൾ
*ആദ്യകാലസ്മരണകൾ
*അനുഭവങ്ങളുടെ സംഗീതം
*കേരളം ചുവന്നപ്പോൾ

## അവലംബം
 

വർഗ്ഗം:1925-ൽ ജനിച്ചവർ
വർഗ്ഗം: 2006-ൽ മരിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:ജൂൺ 22-ന് മരിച്ചവർ

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ചേലക്കര ഗ്രാമപഞ്ചായത്ത്

കേരളത്തിലെ തൃശ്ശൂർ ജില്ലയിലെ തലപ്പിള്ളി താലൂക്കിൽ ഉൾപ്പെടുന്ന ഒരു പഞ്ചായത്താണ് **ചേലക്കര ഗ്രാമപഞ്ചായത്ത്**. ആലത്തൂർ ലോകസഭാനിയോജകമണ്ഡലത്തിൽ പെടുന്ന നിയമസഭാ നിയോജകമണ്ഡലമാണ് ചേലക്കര. തൃശ്ശൂർ ജില്ലയിലെ ഒരു പ്രധാന പട്ടണം കൂടിയാണ് ചേലക്കര.

നിരവധി ആരാധനാലയങ്ങൾ ഈ പഞ്ചായത്തിലുണ്ട്. പ്രസിദ്ധമായ അന്തിമഹാകാളൻ കാവ്, കാളിയാറോഡ് പള്ളി, സെന്റ് ജോർജ്ജ് യാക്കോബായ സുറിയാനി പള്ളി, നരസിംഹമൂർത്തിക്ഷേത്രം, വെങ്ങാനെല്ലൂർ ശിവക്ഷേത്രം എന്നിങ്ങനെ. സമീപഗ്രാമപ്രദേശങ്ങൾ കിള്ളിമംഗലം, തോന്നൂർക്കര, വെങ്ങാനെല്ലൂർ‍, പങ്ങാരപ്പിള്ളി ഇവയാണ്.

## വിദ്യാഭ്യാസ സ്ഥാപനങ്ങൾ
*പോളീടെക്നിക്ക്
*സെന്റ് ജോസഫ് ഹൈസ്കൂൾ പങ്ങാരപ്പിള്ളി
***എ.എൽ.പി.എസ് പുലാക്കോട്**
*സി ജി ഇ എം സ്കൂൾ മുഖാരിക്കുന്ന്
*ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ
*യു പി സ്കൂൾ ചേലക്കര
*ചേലക്കര എൽ.പി.എസ്.
*ചേലക്കര സി.ജി.ഇ.എം.എസ്
*ചേലക്കര ഐ.എം.എൽ.പി.എസ്
*വെങ്ങാനെല്ലുർ എൻ.എം.എൽ.പി.എസ്.
*കുറുമല എൽ.പി.എസ്.
*എ.യു.പി.എസ് തോന്നൂർക്കര
*ഗ്രേയ്‌സ് സെൻട്രൽ സ്കൂൾ
*ലിറ്റിൽ ഫ്ലവർ ഗേൾസ് സ്കൂൾ
*ചേലക്കര സെൻട്രൽ സ്കൂൾ

## വാർഡുകൾ
#വെങ്ങാനെല്ലൂർ പടിഞ്ഞാറ്റുംമുറി  	 
#വെങ്ങാനെല്ലൂർ നോർത്ത് 	 
#മെതുക് 	 
#നാട്ടിയൻചിറ 	
#വെങ്ങാനെല്ലൂർ കിഴക്കുംമുറി 	
#മേപ്പാടം 	
#പുലാക്കോട് വടക്കുംമുറി 	
#പുലാക്കോട് തെക്കുംമുറി 	
#അടക്കോട് 	
#പനംകുറ്റി 	 
#കാളിയാ റോഡ് 	 
#പങ്ങാരപ്പിള്ളി 	 
#അന്തിമഹാകാളൻകാവ് 	 
#പത്തുകുടി 	 
#വട്ടുള്ളി 	 
#കുറുമല 	 
#തോട്ടേക്കോട് 	 
#തോന്നൂർക്കര 	 
#തോന്നൂർക്കര വെസ്റ്റ് 	 
#പാറപ്പുറം 	 
#ചേലക്കര 	 
#ചേലക്കര നോർത്ത്

## പ്രശസ്ത വ്യക്തികൾ
*ദേവസ്വം, പട്ടികജാതി വകുപ്പ് മന്ത്രി കെ. രാധാകൃഷ്ണൻ
*ഇ. വേണുഗോപാല മേനോൻ

## പ്രധാന വരുമാന മാർഗങ്ങൾ
*റബ്ബർ
*ഇഞ്ചി
*കുരുമുളക്
*മരച്ചീനി
*വാഴ
*നെല്ല്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ആഹിരി

കർണാടകസംഗീതത്തിലെ 14ആം മേളകർത്താരാഗമായ വാകുളാഭരണത്തിന്റെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **ആഹിരി**.ശോകരസ പ്രധാനമാണ് ഈ രാഗം. തെറ്റായ സമയത്ത് ആഹിരി രാഗം ആലപിച്ചാൽ ആ ദിവസത്തിന്റെ ബാക്കി സമയം പാടിയ ആൾക്ക് ഭക്ഷണം കിട്ടില്ലെന്നൊരു വിശ്വാസമുണ്ട്. 

## നിർവ്വചനം
വെങ്കിടമഖിയുടെ ചതുർദണ്ഡീപ്രകാശികയിൽ ആഹിരിയെ ഇപ്രകാരം നിർവചിച്ചിരിക്കുന്നു

ആഹിരി സാ തു സമ്പൂർണ്ണാ

സാ ഗ്രഹാ ശ്രോത്രാ രജ്ഞൻ

ഗീതോക്താ മേളാ മാർഗ്ഗേണാ

ബാണ യാമേ പ്രഗീയതേ
## ഘടന,ലക്ഷണം
*ആരോഹണം സ രി1 സ ഗ3 മ1 പ ധ1 നി2 സ
*അവരോഹണം സ നി2 ധ1 പ മ1 ഗ3 രി1 സ
സ്വരസ്ഥാനങ്ങൾ ഷഡ്ജം,ശുദ്ധ ഋഷഭം,സാധാരണ ഗാന്ധാരം,ശുദ്ധ മദ്ധ്യമം,പഞ്ചമം,ശുദ്ധ ധൈവതം,കൈശികി നിഷാദം ഇവയാണ്.ഇതൊരു ഭാഷാംഗ രാഗമാണ്.
## കൃതികൾ

## ചലച്ചിത്രഗാനങ്ങൾ

## അവലംബം

## പുറത്തേക്കുള്ള കണ്ണികൾ
* http://arvindsdad.blogspot.in/2008/06/aahiri.html

വിഭാഗം:വാകുളാഭരണത്തിന്റെ ജന്യരാഗങ്ങൾ
ചേലക്കര നിയമസഭാമണ്ഡലം

തൃശൂർ ജില്ലയിലെ ഒരു നിയമസഭാ നിയോജകമണ്ഡലമാണ് **ചേലക്കര നിയമസഭാമണ്ഡലം**. തലപ്പിള്ളി താലൂക്കിലാണ് ഈ നിയോജകമണ്ഡലം സ്ഥിതി ചെയ്യുന്നത്.ചേലക്കര,
ദേശമംഗലം,
കൊണ്ടാഴി,
മുള്ളൂർക്കര,
പാഞ്ഞാൾ‍,
പഴയന്നൂർ‍,
തിരുവില്വാമല,
വള്ളത്തോൾ നഗർ ,
വരവൂർ എന്നീ ഗ്രാമപഞ്ചായത്തുകൾ ഈ നിയമസഭാമണ്ഡലത്തിൽ ഉൾക്കൊള്ളുന്നു. പട്ടികജാതി സം‌വരണമുള്ള മണ്ഡലമാണ് ചേലക്കര.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q5089791 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
തലപ്പിള്ളി താലൂക്കിലെ ചേലക്കര,       ദേശമംഗലം,                                                                കൊണ്ടാഴി,
മുള്ളൂർക്കര,
പാഞ്ഞാൾ‍,
പഴയന്നൂർ‍,
തിരുവില്വാമല,
വള്ളത്തോൾ നഗർ ,
വരവൂർ എന്നീ ഗ്രാമപഞ്ചായത്തുകൾ ഈ നിയമസഭാമണ്ഡലത്തിൽ ഉൾക്കൊണ്ടിരുന്നു.

## തിരഞ്ഞെടുപ്പുകൾ

*കുറിപ്പ് - 1965 മുതൽ ചേലക്കര മണ്ഡലം പട്ടികജാതി സംവരണ മണ്ഡലമാണ്.

## ഇതും കാണുക
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
കുന്നംകുളം നിയമസഭാമണ്ഡലം

തൃശ്ശൂർ ജില്ലയിലെ ഒരു നിയമസഭാ നിയോജകമണ്ഡലമാണ് **കുന്നംകുളം നിയമസഭാമണ്ഡലം**. ആലത്തൂർ ലോക്‌സഭാ മണ്ഡലത്തിന്റെ പരിധിയിലാണ് ഈ മണ്ഡലം. തലപ്പിള്ളി താലൂക്കിലാണ് ഈ നിയോജകമണ്ഡലം ഉൾപ്പെടുന്നത്. ഈ നിയോജകമണ്ഡലത്തിൽ കുന്നംകുളം നഗരസഭ, ചൊവ്വന്നൂർ, എരുമപ്പെട്ടി, കടങ്ങോട്, കാട്ടകാമ്പാൽ, പോർക്കുളം, വേലൂർ,  കടവല്ലൂർ  എന്നീ ഗ്രാമപഞ്ചായത്തുകൾ ഉൾപ്പെടുന്നു.

തൃശ്ശൂർ ജില്ലയിലെ മണലൂർ, ഗുരുവായൂർ, വടക്കാഞ്ചേരി, ചേലക്കര, മലപ്പുറം ജില്ലയിലെ പൊന്നാനി, പാലക്കാട് ജില്ലയിലെ തൃത്താല എന്നിവയാണ് സമീപ മണ്ഡലങ്ങൾ.
.


{
  "type": "ExternalData",
  "service": "geoline",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q13111317. # is a district\nSERVICE wikibase:label { bd:serviceParam wikibase:language 'en'.\n?id rdfs:label ?idLabel .\n}\n}"}


## തിരഞ്ഞെടുപ്പുകൾ

## ഇതും കാണുക
* കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
വടക്കാഞ്ചേരി നിയമസഭാമണ്ഡലം

തൃശ്ശൂർ ജില്ലയിലെ നിയമസഭാ നിയോജകമണ്ഡലമാണ് **വടക്കാഞ്ചേരി നിയമസഭാമണ്ഡലം**. തലപ്പിള്ളി താലൂക്കിലേയും തൃശ്ശൂർ താലൂക്കിലേയും പഞ്ചായത്തുകൾ ഉൾക്കൊണ്ടതാണ് ഈ നിയോജകമണ്ഡലം.തൃശ്ശൂർ താലൂക്കിലെ അടാട്ട്, അവണൂർ, കൈപ്പറമ്പ്, കോലഴി, മുളങ്കുന്നത്തുകാവ്, തോളൂർ എന്നീ ഗ്രാമപഞ്ചായത്തുകളും തലപ്പിള്ളി താലൂക്കിലെ മുണ്ടത്തിക്കോട്, വടക്കാഞ്ചേരി നഗരസഭ, തെക്കുംകര എന്നീ  ഗ്രാമപഞ്ചായത്തുകളും ഉൾപ്പെടുന്നു.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q16135293 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## തിരഞ്ഞെടുപ്പുകൾ

* (1) 2004-ൽ വി. ബാലറാം രാജിവെച്ചതിനുശേഷം നടന്ന വടക്കാഞ്ചേരി ഉപതിരഞ്ഞെടുപ്പ്

## ഇതും കാണുക
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ലന്തൂർ

ഇന്ത്യയിലെ ഉത്തരാഖണ്ഡ് സംസ്ഥാനത്തിലെ ഡെഹ്‌റാഡൂണിൽ നിന്ന് 35 കി. മി അകലെ മസ്സൂരിയോട് ചേർന്ന് കിടക്കുന്ന ഒരു ചെറിയ പട്ടണമാണ് **ലന്തൂർ** ( ഹിന്ദി:लंढोर )  .  മസ്സൂരി - ലന്തൂർ എന്നീ ഇരട്ടപട്ടണങ്ങൾ കുന്നുകളുടെ രാജ്ഞി എന്നറിയപ്പെടുന്നു. ഇത് ബ്രിട്ടീഷ് ഇന്ത്യ കാലഘട്ടത്തിലെ  ഒരു പ്രധാന മലനിരപട്ടണമായിരുന്നു. 

## സ്ഥലവും കാലാവസ്ഥയും
200px|thumb|Landour. 1869 

[thumb|200px|[Mussoorie and Landour, 1860s]]

ലന്തൂർ സ്ഥിതി ചെയ്യുന്നത് പടിഞ്ഞാറൻ ഹിമാലയ നിരകളുടെ  താഴെയായിട്ടാണ്. ശരാശരി ഉയരം 7,500 ft (450 m) ആണ്. ഇത് 6,000 to 6,600 ft (1,800 to 2,000 m) ഉയരത്തിൽ സ്ഥിതി ചെയ്യുന്ന മസ്സൂരിയെക്കാൾ 1500 അടി ഉയരത്തിലാണ്. മസ്സൂരിയേക്കാൾ ഉയരത്തിൽ സ്ഥിതി ചെയ്യുന്നത് കൊണ്ട്, ഇവിടെ മസ്സൂരിയേക്കാൾ 2-3 ഡിഗ്രി ചൂട് കുറവാണ്. മഴക്കാലത്ത് മിക്കവാറും നിർത്താതെ പെയ്യുന്ന മഴ ലഭിക്കുന്നു. മഴക്കു മുമ്പായി ഏപ്രിൽ - മേയ് മാസങ്ങൾ ഇവിടെ അൽപ്പം ചൂടുള്ള സമയമാണ്. ഏറ്റവും കൂടിയ ചൂട് 30 degs. C. (~85 degs. F) ആണ് സാധാരണ. മഞ്ഞ് കാലത്ത് ശക്തമായ മഞ്ഞു വീഴ്ച ഉണ്ടാവാറുണ്ട്. 

## എത്തിച്ചേരാൻ
തലസ്ഥാന നഗരിയായ ന്യൂ ഡെൽഹിയിൽ നിന്ന് 290 കി.മി ദൂരത്തിലാണ് ലന്തൂർ സ്ഥിതി ചെയ്യുന്നത്. ഡെഹ്രാഡൂണിൽ നിന്ന് ബസ്സുകളും, ടാക്സിയും ലഭ്യമാ‍ണ്. 

ഡെൽഹിയിൽ നിന്ന് വിമാനം, റെയിൽ, റോഡ് മാർഗ്ഗം ഡെഹ്രാഡൂണിൽ എത്തിച്ചേർന്നതിനു ശേഷം ബസ്സ്, ടാക്സി മുഖേന ലന്തൂറിൽ എത്തിച്ചേരാവുന്നതാണ്. 

## സ്ഥിതിവിവരക്കണക്കുകൾ
2001 ലെ സെൻസസ്സ് പ്രകാരം , ലന്തൂറിലെ ജനസംഖ്യ 3500 ആണ്. 55% പുരുഷ ശതമാനവും 45% സ്ത്രീകളുമാണ്. പക്ഷേ, ഈ കണക്കിൽ ഇവിടുത്തെ സൈനിക പ്രദേശത്തെ ജനസംഖ്യയുടെ കണക്ക് പെടുന്നില്ല. 

## അവലംബം

വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:ഉത്തരാഖണ്ഡ് സംസ്ഥാനത്തിലെ പട്ടണങ്ങൾ
ടെലിറ്റബ്ബീസ്

ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ, ബാഫ്റ്റ പുരസ്കാരം നേടിയ, കുട്ടികൾക്കായുള്ള ഒരു ടെലിവിഷൻ പരമ്പരയാണ് **ടെലിറ്റബ്ബീസ്**. 1997 മുതൽ 2001 നിർമ്മിക്കപ്പെട്ട ഇതിന്റെ നിർമാതാക്കൾ റാഗ്ഡോൾ പ്രൊഡക്ഷൻസാണ്. ആനി വുഡ്, ആൻഡ്രു ഡാവൻപോർട്ട് എന്നിവരാണ് പരമ്പരയുടെ സ്രഷ്ടാക്കൾ. ടിം വിറ്റ്നാളാണ് പരമ്പരയിലെ ആഖ്യാനം നിർവഹിച്ചിരിക്കുന്നത്. പരമ്പര ബ്രിട്ടനിലും പുറത്തും സാമ്പത്തിക വിജയവും നിരൂപക പ്രശംസയും നേടി. 1998-ൽ ഇതിന് ബാഫ്റ്റ പുരസ്കാരം ലഭിച്ചു. ഒന്ന് മുതൽ നാല് വയസ് വരെയുള്ള കുട്ടികളെ ലക്ഷ്യമിട്ടുള്ളതാണീ പരമ്പരയെങ്കിലും മുതിർന്നവർക്കിടയിലും, പ്രത്യേകിച്ചും കോളേജ് വിദ്യാർത്ഥികൾക്കിടയിൽ ഇതിന് ആരാധകരുണ്ട്. പരമ്പരയിലെ തീവ്ര നിറങ്ങളും അസാധാരണമായ രൂപങ്ങളും ആവർത്തിച്ചു വരുന്ന അവാച്യ സംഭാഷണങ്ങളും വ്യക്തികളിൽ മതിഭ്രമം ഉളവാക്കുന്നു. ഇക്കാരണത്താൽതന്നെ ടെലിറ്റബ്ബീസ് വിവാദങ്ങളിൽ അകപ്പെട്ടു. പരമ്പര വിദ്യാഭ്യാസ മൂല്യങ്ങളില്ലാത്തതാണെന്നും വിമർശനങ്ങൾ ഉയർന്നിട്ടുണ്ട്. 1999-ൽ അമേരിക്കൻ പുരോഹിതനും കൺസർവേറ്റീവ് പണ്ഡിതനുമായ ജെറി ഫാൾവെൽ ടെലിറ്റബ്ബികളിലൊന്നായ ടിങ്കി വിങ്കി സ്വവർഗരതനാണെന്ന് അവകാശപ്പെട്ടതോടെ പരമ്പര വീണ്ടും വിവാദങ്ങളിൽ അകപ്പെട്ടു. ടിങ്കി വിങ്കിയുടെ പർപ്പിൾ നിറവും തലയിലെ ത്രികോണ ആന്റിനയുമാണ് ജെറി ഈ പരാമർശം നടത്താൻ കാരണം. ഇവ രണ്ടും ഗേ പ്രൈഡ് പ്രസ്ഥാനം തങ്ങളുടെ പ്രതീകങ്ങളായി ഉപയോഗിക്കാറുണ്ട്. പല ക്രിസ്ത്യാനികളും പരമ്പരയെ ഉപരോധിക്കാൻ ഇത് കാരണമായെങ്കിലും പരമ്പര രണ്ട് വർഷത്തേക്ക് കൂടി തുടർന്നു. പരമ്പരയിയുടെ ആരംഭ ഗാനത്തെ അടിസ്ഥാനമാക്കി സൃഷ്ടിച്ച *[[ടെലിറ്റബ്ബീസ് സേ "എഹ്-ഓ"]]* എന്ന പാട്ട് 1997 ഡിസംബറിൽ യുകെ സിങ്കിൾസ് ചാർട്ടിൽ ഒന്നാം സ്ഥാനത്തെത്തുകയും ടോപ്പ് 75-യിൽ 32 മാസം നിലനിൽക്കുകയും ചെയ്തു. ഇതിന്റെ 10 ലക്ഷത്തിലധികം പ്രതികൾ വിറ്റഴിഞ്ഞു.

വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
പിത്തള

thumb|right|250px|ഖരപിത്തളയിൽ നിർമിച്ച ഒരു അലങ്കാര സാക്ഷ.
right|thumb|250px|ഇടത്ത് പിത്തളയിൽ നിർ‌മിച്ച ഒരു പേപ്പർവെയ്റ്റ്; ഒപ്പം നാകത്തിന്റെയും ചെമ്പിന്റെയും മാതൃകളും.
ചെമ്പിന്റെയും നാകത്തിന്റെയും ഒരു ലോഹസങ്കരമാണ് **പിത്തള** അഥവാ **പിച്ചള** (ഇംഗ്ലീഷ്: Brass).

ഇതിന്റെ നിറം സ്വർണ്ണ സമാനമായതിനാൽ അലങ്കാരങ്ങൾക്കായി ഉപയോഗിക്കാണുണ്ട്. ഘർഷണം കുറഞ്ഞ താഴുകളുടെയും, യന്ത്രഭാഗങ്ങളുടെയും, വാതിൽപിടികളുടെയും മറ്റും നിർമ്മാണത്തിനും, വൈദ്യുതോപകരണങ്ങളുടെ നിർമ്മാണത്തിനും പിത്തള വ്യാപകമായി ഉപയോഗിക്കപ്പെടുന്നു. സംഗീതോപകരണങ്ങളുടെ നിർമ്മാണത്തിനും വ്യാപകമായി പിത്തള ഉപയോഗിക്കുന്നു. സിപ് നിർമ്മാണത്തിനും പിത്തള ഉപയോഗിക്കപ്പെടുന്നു.

പിത്തളക്ക് പീതനിറത്തിന്റെ വകഭേദ‌മാണ് ഉള്ളത്. 

## പ്രകൃതം
thumb|right|വാർപ്പ് പിത്തളയുടെ സൂക്ഷ്മഘടന, 400X വലിപ്പത്തിൽ

ചെമ്പിനെക്കാളും നാകത്തെക്കാളും വലിച്ച് നീട്ടുവാനുള്ള കഴിവ് (മാലിയബിലിറ്റി) കൂടുതലാണ് പിത്തളക്ക്. 

## ഇവകൂടി കാണുക

*ചെമ്പ്
*നാകം
*വെങ്കലം
*ലോഹസങ്കരം

## ബാഹ്യകണ്ണികൾ
*National Pollutant Inventory - Copper and compounds fact sheet 
*The Copper Development Association also maintains a web site dedicated to brass 

വർഗ്ഗം:ചെമ്പിന്റെ ലോഹസങ്കരങ്ങൾ
മഞ്ഞ

നേത്രപടലത്തിലെ **L** കോൺ കോശങ്ങളും (ദീർഘ തരംഗ കോൺ കോശങ്ങൾ) **M** കോൺകോശങ്ങളും (മധ്യമതരംഗ കോൺ കോശങ്ങളും) ഏകദേശം ഒരേപോലെ പ്രകാശത്താൽ ഉദ്ദീപിതമാകുമ്പോൾ അനുഭവപ്പെടുന്ന നിറമാണ് **മഞ്ഞ** അഥവാ **പീതം**. മഞ്ഞയുടെ തരംഗദൈർഘ്യം ഏകദേശം 570 nm മുതൽ 580 nm വരെയാണ്. 

## ഇവകൂടി കാണുക

* നിറം
* നാരങ്ങ
* മഞ്ഞൾ

## References

വർഗ്ഗം:നിറങ്ങൾ
ഹോട്ടൽ

എന്താണ് ഹോട്ടൽ?

സാധാരണയായി, ഹോട്ടൽ എന്നത് ഒരു നിയന്ത്രിത കെട്ടിടമോ സ്ഥാപനമോ ആണ്, അത് അതിഥികൾക്ക് രാത്രി താമസിക്കാൻ - ഹ്രസ്വകാല - പണത്തിന് പകരമായി ഒരു സ്ഥലം നൽകുന്നു. അതിഥികൾക്ക് വാഗ്ദാനം ചെയ്യുന്ന കൃത്യമായ സവിശേഷതകളും സേവനങ്ങളും ഹോട്ടലിൽ നിന്ന് ഹോട്ടലിലേക്ക് തികച്ചും വ്യത്യസ്തമായിരിക്കും, കൂടാതെ ഹോട്ടൽ ഉടമകൾ സാധാരണയായി ഒരു പ്രത്യേക തരം ഉപഭോക്താക്കളെ അവരുടെ വിലനിർണ്ണയ മോഡലിലൂടെയും മാർക്കറ്റിംഗ് തന്ത്രത്തിലൂടെയും അല്ലെങ്കിൽ അവർ വാഗ്ദാനം ചെയ്യുന്ന സേവനങ്ങളുടെ ശ്രേണിയിലൂടെയും ആകർഷിക്കാൻ ലക്ഷ്യമിടുന്നു.thumb|right|ബാരിലോച്ചിലെ ഹോട്ടൽ ലാവോ ലാവോ (അർജന്റീന)
Llxk[thumb|right|[ന്യൂയോർക്ക് സിറ്റി|ന്യൂയോർക്ക് സിറ്റിയിലെ The Pierre Hotel]]
 
ഹ്രസ്വകാലത്തേക്ക് പണംകൊടുത്ത് ഉപയോഗിക്കാവുന്ന വസതിയാണ് **ഹോട്ടൽ** അഥവാ **സത്രം**. മുറി, മേശ, കസേര, കുളിമുറി, തുടങ്ങിയ ആവശ്യ സൗകര്യങ്ങൾ ഹോട്ടലിൽ ഒരുക്കിയിരിക്കും. ആധുനിക ഹോട്ടലുകളിൽ ടെലിഫോൺ, ടെലിവിഷൻ,ഇന്റർനെറ്റ്,ഘടികാരം തുടങ്ങിയ അനേകം സൗകര്യങ്ങളും ലഭ്യമാണ്. വലിയ ഹോട്ടലുകളിൽ ലഘുഭക്ഷണശാല (റെസ്റ്റോറൻറ്‌), നീന്തൽക്കുളം, തുടങ്ങിയ സൗകര്യങ്ങളും ഉണ്ടാകാറുണ്ട്. 

## നക്ഷത്ര ഹോട്ടലുകൾ

ഓരോ ഹോട്ടലീലേയും സൗകര്യങ്ങൾക്കനുസരിചു വിവിധ വിഭാഗങളായി തിരിചിരിക്കുന്നു. ദ്വി നക്ഷ്ത്ര ഹോട്ടലുകൾ, ത്രി നക്ഷത്ര ഹോട്ടലുകളൾ, ചതുർ നക്ഷത്ര ഹോട്ടലുകളൾ, പഞ്ച നക്ഷത്ര ഹോട്ടലുകൾ, സപ്ത നക്ഷത്ര ഹോട്ടലുകളൾ എന്നിവയാണത്. 

## റഫറൻസുകൾ
iranhotelonline

വർഗ്ഗം:വ്യവസായങ്ങൾ
സത്രം

ലഘുചിത്രം| തിരുനെൽവേലിയിലെ ഒരു ക്ഷേത്രവും സത്രവും, 1792.
ക്ഷേത്രങ്ങൾ നടത്തി കൊണ്ടുവരുന്ന വഴിയമ്പലങ്ങളെയാണ് സത്രങ്ങൾ എന്ന് വിളിക്കുന്നത്. ദക്ഷിണഭാരതത്തിലാണ് ഈ സമ്പ്രദായം കൂടുതൽ കാണപ്പെടുന്നത്.
വർഗ്ഗം:ഭാരതീയ വാസ്തുവിദ്യ
റെസ്റ്റോറൻറ്‌

ലഘുചിത്രം|A restaurant in Mysore, India.

[thumb|300px|[Tom's Restaurant (Manhattan)|Tom's Restaurant, a restaurant in New York made familiar by Suzanne Vega and the television sitcom *[[Seinfeld]]*]]
ഭക്ഷണവും പാനീയങ്ങളും തയ്യാറാക്കി ഉപചരിക്കുന്ന സ്ഥാപനങ്ങളാന്  **റെസ്റ്റോറൻറുകൾ**.  മലയാളത്തിൽ ഇവ ഭക്ഷണശാലകൾ, ലഘുഭക്ഷണശാലകൾ, ഭോജനശാലകൾ, എന്ന പേരിലും അറിയപ്പെടുന്നു. സാധാരണയായി റെസ്റ്റോറന്റുകളിൽത്തന്നെ ഭക്ഷണം പാചകം ചെയ്ത് അവിടെത്തന്നെ വിളമ്പുകയാണ് പതിവ്. എന്നാൽ ചില റെസ്റ്റോറന്റുകൾ പുറത്ത് വിതരണം ചെയ്യാറുമുണ്ട്. മുതലാളിയും പാചകക്കാരും വിളമ്പുകാരും ഉൾപ്പെടുന്ന തൊഴിലാളി സമൂഹവും. 

## ബാഹ്യകണ്ണികൾ
* The National Restaurant Association for the USA

വർഗ്ഗം:ഭക്ഷണപദാർത്ഥങ്ങൾ
പാണക്കാട് സയ്യിദ് അഹമ്മദ് പൂക്കോയ തങ്ങൾ

യഥാർത്ഥ നാമം: **സയ്യിദ് അലി ശിഹാബുദ്ദീൻ അൽഹുസൈനി ബാ അലവി**, (അറബി : السيد علي شهاب الدين الحسيني با علوي) ഇന്ത്യൻ യൂണിയൻ മുസ്ലിം ലീഗിന്റെ  പ്രധാന പ്രവർത്തകരിലൊരാളും, സംസ്ഥാന പ്രസിഡന്റും ആയിരുന്നു **പാണക്കാട് സയ്യിദ് അലവി പൂക്കോയ തങ്ങൾ** (1913-1975). ഇദ്ദേഹം ചന്ദ്രിക ദിനപത്രത്തിന്റെ മനേജിംഗ് ഡയറക്ടർ, പട്ടിക്കാട് ജാമിഅഃ നൂരിയ്യ അറബിക് കോളേജിന്റെ ജനറൽ സെക്രട്ടറി, വൈസ് പ്രസിഡൻറ്, സമസ്ത കേരള സുന്നി യുവജന സംഘംത്തിന്റെ സംസ്ഥാന അദ്ധ്യക്ഷൻ എന്നീ നിലകളിൽ പ്രവർത്തിച്ചിട്ടുണ്ട്. മത-സാമൂഹിക-രാഷ്ട്രീയ-സാംസ്കാരിക മണ്ഡലങ്ങളിൽ പാണക്കാട് *പി.എം.എസ്.എ. പൂക്കോയ തങ്ങൾ* എന്ന പേരിലാണ് പ്രഖ്യാതനായത്.
## ജീവിതരേഖ
### ജനനം
1913 ജനുവരി 20ന് സയ്യിദ് മുഹമ്മദ് കോയഞ്ഞികോയ തങ്ങളുടെയും ഉമ്മു ഹാനിഅ ബീവിയുടെയും പുത്രനായി മലപ്പുറം ജില്ലയിൽ പാണക്കാട് എന്ന സ്ഥലത്ത് ജനിച്ചു.
### വിദ്യഭ്യാസം
പാണക്കാട് സ്കൂളിലെ പ്രാഥമിക വിദ്യാഭ്യാസത്തിനുശേഷം പള്ളിദർസുകളിൽ നിന്നും മതപഠനം പൂർത്തിയാക്കി.
### കുടുംബം
പൂക്കോയ തങ്ങൾ രണ്ടുതവണ വിവാഹിതനായി. ആദ്യഭാര്യയിൽ അദ്ദേഹത്തിന് മൂന്ന് പുത്രന്മാരും രണ്ടാമത്തെ ഭാര്യയിൽ അദ്ദേഹത്തിന് രണ്ട് പുത്രന്മാരും ഒരു പുത്രിയുമുണ്ടായി. മുഹമ്മദലി ശിഹാബ് തങ്ങൾ, ഉമറലി ശിഹാബ് തങ്ങൾ, ഹൈദരലി ശിഹാബ് തങ്ങൾ, സ്വാദിഖലി ശിഹാബ് തങ്ങൾ, അബ്ബാസലി ശിഹാബ് തങ്ങൾ എന്നിവർ പുത്രൻമാരും കുഞ്ഞിബീവി പുത്രിയുമാണ്.

### മരണം
1973 മുതൽ മുസ്ലീം ലീഗ് പ്രസിഡന്റായി തുടർന്നുവരികയായിരുന്ന തങ്ങൾ 1975 ജൂലൈ 6ന് 62ആം വയസ്സിൽ പാണക്കാട് വെച്ച് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ പാണക്കാട് ജുമാ മസ്ജിദിൽ സംസ്കരിച്ചു. അദ്ദേഹത്തിന്റെ മൂത്ത മകൻ മുഹമ്മദലി ശിഹാബ് തങ്ങളാണ് പിന്നീട് അധികാരത്തിലെത്തിയത്. 2009ൽ സ്വന്തം മരണം വരെ മുഹമ്മദലി ശിഹാബ് തങ്ങൾ ഈ സ്ഥാനത്ത് തുടർന്നു.2009 മുതൽ 2022 മാർച്ച് 6(അദ്ദേഹത്തിൻറെ മരണം വരെ) മൂന്നാമത്തെ മകനായ ഹൈദരലി ശിഹാബ് തങ്ങൾ ലീഗ് പ്രസിഡന്റ് ആവുകയും നിലവിൽ നാലാമത്ത മകൻ സാദിഖ് അലി ശിഹാബ് തങ്ങളെ തിരഞ്ഞെടുക്കുകയും ചെയ്തു.

## രാഷ്ട്രീയം
1937-ൽ മദ്രാസ് നിയമസഭയിലേക്ക് നടന്ന തെരെഞ്ഞെടുപ്പിൽ ഇന്ത്യൻ നാഷണൽ കോൺഗ്രസിന്റെ സ്ഥാനാർത്ഥിയായിരുന്ന മുഹമ്മദ് അബ്ദുറഹിമാൻ സാഹിബിനെ സഹായിക്കാൻ വേണ്ടിയാണ് ഇദ്ദേഹം ആദ്യമായി രാഷ്ട്രീയത്തിലേക്ക് പ്രവേശിച്ചത്. ശേഷം മലബാർ മുസ്ലിം ലീഗിന്റെ പിറവിക്കുശേഷം അതിൽ ചേർന്നു. തുടർന്ന് ഏറനാട് താലൂക്ക്  മുസ്ലിം ലീഗ് പ്രസിഡൻറായി. 1948-ൽ ഹൈദരാബാദ് ആക്ഷൻ കാലത്ത് രണ്ടാഴ്ച ജയിൽ വാസം. മലപ്പുറം ജില്ല രൂപീകൃതമായ ശേഷം രണ്ടുതവണ മലപ്പുറം ജില്ലാ മുസ്ലിം ലീഗിന്റെ അദ്ധ്യക്ഷനായി. ഒരു തവണ കോഴിക്കോട് ജില്ല മുസ്ലിം ലീഗിന്റെ ഉപാദ്ധ്യക്ഷനുമായിരുന്നു. 1973-ൽ സയ്യിദ് അബ്ദുറഹിമാൻ ബാഖഫി തങ്ങളുടെ മരണത്തെ തുടർന്ന് കേരള സംസ്ഥാന മുസ്ലിം ലീഗിന്റെ പ്രസിഡൻറായി. ഇതേ സമയത്തുതന്നെ ചന്ദ്രിക ദിനപത്രത്തിന്റെ മനേജിംഗ് ഡയറക്ടറായും ഇദ്ദേഹം സേവനം അനുഷ്ഠിച്ചു.

## അവലംബം

വർഗ്ഗം:1913-ൽ ജനിച്ചവർ
വർഗ്ഗം:1975-ൽ മരിച്ചവർ
വർഗ്ഗം:ജനുവരി 20-ന് ജനിച്ചവർ
വർഗ്ഗം:ജൂലൈ 6-ന് മരിച്ചവർ
വർഗ്ഗം:മുസ്ലീം മത നേതാക്കൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
മുഹമ്മദലി ശിഹാബ് തങ്ങൾ

ഇന്ത്യൻ യൂണിയൻ മുസ്ലിം ലീഗിൻറെ കേരളസംസ്ഥാന അദ്ധ്യക്ഷനായിരുന്നു **മുഹമ്മദലി ശിഹാബ് തങ്ങൾ** (മേയ് 4, 1936 - ഓഗസ്റ്റ് 1, 2009). പാണക്കാട് സയ്യിദ് മുഹമ്മദലി ശിഹാബ് തങ്ങൾ എന്ന് അറിയപ്പെടുന്നു. 1975 സെപ്റ്റംബർ ഒന്നു മുതൽ മുസ്ലിം ലീഗിന്റെ സംസ്ഥാന പ്രസിഡണ്ടായിരുന്നു., പിതാവായിരുന്ന പാണക്കാട് സയ്യിദ് അഹമ്മദ് പൂക്കോയ തങ്ങളുടെ മരണ ശേഷമാണ് ഇദ്ദേഹം ഈ പദവിയിലേക്ക് നിയമിതനായത്.. ഒരു രാഷ്ട്രീയ പാർട്ടിയുടെ സംസ്ഥാനപ്രസിഡന്റായി ഏറ്റവും കൂടുതൽ കാലം പൂർത്തിയാക്കുന്ന റെക്കോർഡ് ശിഹാബ് തങ്ങൾക്കാണ്‌.

## ജീവിതരേഖ
1936 മെയ് 4ന് പാണക്കാട് സയ്യിദ് അഹമ്മദ് പൂക്കോയ തങ്ങളുടെയും ചെറുകുഞ്ഞി ബീവിയുടെയും മൂത്തമകനായി മുഹമ്മദലി ശിഹാബ് തങ്ങൾ ജനിച്ചു. പരേതനായ ഉമറലി ശിഹാബ് തങ്ങൾ, പരേതനായ ഹൈദരലി ശിഹാബ് തങ്ങൾ, സാദിഖലി ശിഹാബ് തങ്ങൾ, അബ്ബാസലി ശിഹാബ് തങ്ങൾ, കുഞ്ഞിബീവി എന്നിവരാണ് സഹോദരങ്ങൾ.

### വിദ്യാഭ്യസം
1953-ൽ കോഴിക്കോട് എം.എം. ഹൈസ്കളിൽനിന്നും എസ്.എസ്.എൽ.സി. വിജയിച്ചു.ശേഷം രണ്ടു വർഷം തിരൂരിനടുത്ത് തലക്കടത്തൂരിൽ ദർസ് പഠനം. 1958-ൽ ഉപരിപഠനാർത്ഥം ഈജിപ്തിൽ പോയി. 1958 മുതൽ 1961 വരെ അൽ അസ്ഹറിൽ പഠിച്ചു. തുടർന്ന് 1966 വരെ കെയ്റോ യൂണിവേഴ്സിറ്റിയിൽ പഠിച്ച് ലിസാൻ അറബിക് ലിറ്ററേച്ചർ ബിരുദം നേടി.

### കുടുംബം
ഭാര്യമാർ: പരേതയായ മർഹൂം സയ്യിദ ശരീഫ ഫാത്തിമ തങ്ങൾ (2006-ൽ വഫാതതായി ), ആയിഷാബീവി (2007-ൽ വിവാഹം കഴിച്ചു); മക്കൾ:സുഹ്റ ബീവി, സയ്യിദ് ബഷീറലി ശിഹാബ് തങ്ങൾ, ഫൈറുസ ബീവി, സമീറ ബീവി, സയ്യിദ് മുനവ്വർ അലി ശിഹാബ് തങ്ങൾ .

### മരണം
2009 ഓഗസ്റ്റ് 1-ന് ഹൃദയാഘാതം മൂലം തങ്ങളെ മലപ്പുറത്തെ കെ.പി.എം. ആശുപത്രിയിൽ പ്രവേശിപ്പിക്കുകയും അവിടെ വച്ച് അദ്ദേഹം വഫാതതാകുകയും ചെയ്തു. ഏറെക്കാലമായി പ്രമേഹത്തിനും രക്താതിമർദ്ദത്തിനും ചികിത്സയിലായിരുന്നു അദ്ദേഹമെങ്കിലും മരണം തീർത്തും അപ്രതീക്ഷിതമായിരുന്നു. 73 വയസ്സായിരുന്നു അദ്ദേഹത്തിന്. മൃതദേഹം പൂർണ ഔദ്യോഗിക ബഹുമതികളോടെ പാണക്കാട് ജുമാ മസ്ജിദ് ഖബർസ്ഥാനിൽ കബറടക്കി. ആയിരക്കണക്കിന് വ്യക്തികൾ അദ്ദേഹത്തിന് അന്ത്യാഞ്ജലികൾ അർപ്പിച്ചു. അനുജൻ ഹൈദരലി ശിഹാബ് തങ്ങളാണ് അദ്ദേഹത്തിന്റെ പിൻഗാമിയായി ചുമതലയേറ്റത്.

## രാഷ്ടീയം
1975 സെപ്റ്റംബർ 1 മുതൽ മരണം വരെ ഇന്ത്യൻ യൂണിയൻ മുസ്ലിം ലീഗിൻറെ കേരളസംസ്ഥാന അദ്ധ്യക്ഷനായി പ്രവർത്തിച്ചു. പിതാവായ പൂക്കോയത്തങ്ങളുടെ നിര്യാണത്തെത്തുടർന്നാണ് അദ്ദേഹം അദ്ധ്യക്ഷപദത്തിലേയ്ക്ക് തിരഞ്ഞെടുക്കപ്പെട്ടത്. സി.എച്ച്. മുഹമ്മദ്കോയ മുഹമ്മദലി ശിഹാബ് തങ്ങളെ അധ്യക്ഷനായി നാമനിർദ്ദേശം ചെയ്യുമ്പോൾ അദ്ദേഹത്തിന്‌ 39 വയസ്സായിരുന്നു. കേരളത്തിലെ മുസ്ലിങ്ങളുടെ ഇടയിൽ മത-സാംസ്കാരിക-സാമൂഹിക-വിദ്യഭ്യസ മണ്ഡലങ്ങളിലും അദ്ദേഹം പ്രവർത്തിച്ചിരുന്നു. വിവിധ പ്രദേശങ്ങളിൽ ഖാസിയായും, യതീംഖാനകളുടെ അദ്ധ്യക്ഷനായും സേവനം അനുഷ്ടിച്ചു. നിരവധി വിദ്യാലയങ്ങൾക്കും ഇദ്ദേഹം മേൽനോട്ടം വഹിച്ചിരുന്നു. നരസിംഹറാവു സർക്കാറിൻ്റെ കാലത്ത് ദേശീയോൽ ഗ്രഥന സമിതി അംഗമായും. കേരള വഖഫ് ബോർഡ് മെമ്പറായും മലപ്പുറം സ്പിന്നിംഗ് മിൽ ചെയർമാനായും ശിഹാബ് തങ്ങൾ പ്രവർത്തിച്ചിട്ടുണ്ട്

## രചനകൾ
*ഖലീൽ ജിബ്രാന്റെ കഥകളുടെ വിവർത്തനം
*മതം ,സമൂഹം,സംസ്കാരം (ഈ ഗ്രന്ഥത്തിന്‌ എസ്.കെ.പൊറ്റക്കാട് പുരസ്കാരം ലഭിക്കുകയുണ്ടായി)
കൂടാതെ ആനുകാലികങ്ങളിൽ നിരവധി ലേഖനങ്ങൾ പ്രസിദ്ധീകരിച്ചിട്ടുണ്ട്.

## അവലംബങ്ങൾ

വർഗ്ഗം:1936-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:മേയ് 4-ന് ജനിച്ചവർ
വർഗ്ഗം:ഓഗസ്റ്റ് 1-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
സരിസ്ക ദേശീയോദ്യാനം

രാജസ്ഥാൻ സംസ്ഥാനത്തിലെ ദേശീയോദ്യാനങ്ങളിലൊന്നാണ് **സരിസ്ക ദേശീയോദ്യാനം**. 1992-ൽ ദേശീയോദ്യാനമായി പ്രഖ്യാപിക്കപ്പെട്ടു. 1979 മുതൽ ഇവിടെ ഒരു കടുവാ സംരക്ഷണ കേന്ദ്രം പ്രവർത്തിക്കുന്നു. ഔറംഗസീബിന്റെ കാങ്ക്‌വാരി കോട്ട, മഹാരാജ ജയ്സിംഹന്റെ കരിഷ്ക കൊട്ടാരം എന്നിവ ഈ ഉദ്യാനത്തിനകത്ത് സ്ഥിതി ചെയ്യുന്നു.

## ഭൂപ്രകൃതി
274 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. ആരവല്ലി പർവതനിരയുടെ ഭാഗമാണീ പ്രദേശം. വരണ്ട ഇലപൊഴിയും വനമേഖലയാണിവിടം. ധോക്ക്, ഖെയ്ർ, ടെൻഡു, ബെർ എന്നീ വൃക്ഷങ്ങൾ ഇവിടെ വളരുന്നു. ആയിരത്തിലധികം പുഷ്പിക്കുന്ന സസ്യയിനങ്ങൾ ഇവിടെയുണ്ട്.

## ജന്തുജാലങ്ങൾ
ഇന്ത്യൻ ചിങ്കാര, നീൽഗായ്, സാംബർ, പുള്ളിപ്പുലി, ലംഗൂർ തുടങ്ങിയവയാണ് ഇവിടുത്തെ പ്രധാന ജന്തുവർഗ്ഗങ്ങൾ. 48 ഇനത്തില്പ്പെട്ട സസ്തനികളുടെയും 251-ഓളം പക്ഷിയിനങ്ങളുടെയും ആവാസകേന്ദ്രമാണിവിടം.

വിഭാഗം:രാജസ്ഥാനിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ശ്രീ വെങ്കടേശ്വര ദേശീയോദ്യാനം

ആന്ധ്രാപ്രദേശ് സംസ്ഥാനത്തിലെ ചിറ്റൂർ, കഡപ്പ എന്നീ ജില്ലകളിലായി സ്ഥിതി ചെയ്യുന്ന ദേശീയോദ്യാനമാണ് **ശ്രീ വെങ്കടേശ്വര ദേശീയോദ്യാനം**. 1989-ലാണ് ഇത് നിലവിൽ വന്നത്. 

## ഭൂപ്രകൃതി
ഉദ്യാനത്തിന് 353 ചതുരശ്ര കിലോമീറ്റർ വിസ്തൃതിയുണ്ട്. തിരുമല-തിരുപ്പതി കുന്നുകളുടെ ഭാഗമാണീ ഉദ്യാനം. വിവിധതരം വൃക്ഷങ്ങൾ ഇവിടെ വളരുന്നു.

## ജന്തുജാലങ്ങൾ
കടുവ, കരടി, പുള്ളിമാൻ, കൃഷ്ണമൃഗം, കാട്ടുപോത്ത്, ബോണെറ്റ് കുരങ്ങ്, കുറുനരി തുടങ്ങിയ ജന്തുക്കളുടെ ആവാസകേന്ദ്രമാണിവിടം.

വിഭാഗം:ആന്ധ്രാപ്രദേശിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ ദേശീയോദ്യാനങ്ങൾ
സുന്ദർബൻ ദേശീയോദ്യാനം

പശ്ചിമ ബംഗാൾ സംസ്ഥാനത്തിലെ ദേശീയോദ്യാനങ്ങളിലൊന്നാണ് **സുന്ദർബൻ ദേശീയോദ്യാനം**. 1984-ലാണ് ഈ ഉദ്യാനം രൂപീകൃതമായത്. ലോകത്തിലെ ഏറ്റവും വലിയ കണ്ടൽ‌വനമായ സുന്ദർബൻ ഡെൽറ്റയുടെ ഭാഗമാണ് ഈ ദേശീയോദ്യാനം. ഇവിടെ ധാരാളമായി കാണപ്പെടുന്ന "സുന്ദരി" എന്ന കണ്ടൽ വൃക്ഷത്തിന്റെ പേരിൽ നിന്നാണ് ഉദ്യാനത്തിന് സുന്ദർബൻ ദേശീയോദ്യാനം എന്ന പേര് ലഭിച്ചത്. ഈ ഉദ്യാനത്തെ യുനെസ്കോയുടെ ലോക പൈതൃക പട്ടികയിൽ ഉൾപ്പെടുത്തിയിട്ടുണ്ട്.

## ഭൂപ്രകൃതി
1330 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തീർണ്ണം. സമുദ്രനിരപ്പിൽ നിന്ന് ശരാശരി 7.5 മീറ്റർ ഉയരത്തിൽ സ്ഥിതി ചെയ്യുന്നു. ധാരാളം കണ്ടൽ വനങ്ങൾ ഇവിടെയുണ്ട്.

## ജന്തുജാലങ്ങൾ
ബംഗാൾ കടുവകളുടെ പ്രധാന ആവാസകേന്ദ്രമായ ഇവിടം ഒരു കടുവാ സംരക്ഷണ കേന്ദ്രം കൂടെയാണ്. പുള്ളിമാൻ, റീസസ് കുരങ്ങ്, മോണിറ്റർ പല്ലി, കാട്ടുപോത്ത് തുടങ്ങിയ മൃഗങ്ങളെ ഇവിടെ ധാരാളമാആയി കാണാം.
## ചിത്രശാല

പ്രമാണം:Royal Bengal Tiger walking down Mangrove Island in Sundarbans 3.jpg|കടുവ
പ്രമാണം:Sundarban Tiger.jpg|കടുവ
പ്രമാണം:Sundarban8.jpg|മാൻ
പ്രമാണം:Sundarbans Deer.jpg|മാൻ
പ്രമാണം:Irrawaddy Dolphin at Sundarban National Park 27102012.jpg|ഡോൾഫിൻ


പ്രമാണം:Black-capped Kingfisher Sundarbans West Bengal India 30.12.2014.jpg|
പ്രമാണം:Buffy Fish Owl from Sundarbans.jpg|മൂങ്ങ
പ്രമാണം:Changeable Hawk Eagle Sunderbans National Park West Bengal India 23.08.2014.jpg|
പ്രമാണം:White Bellied Sea Eagle in Sundarbans.jpg|കഴുകൻ


വിഭാഗം:പശ്ചിമ ബംഗാളിലെ ദേശീയോദ്യാനങ്ങൾ
വർഗ്ഗം:സുന്ദർബൻ
കോട്ടഗിരി

ലഘുചിത്രം|250px|Tea estates at Kotagiri, Nilgris District, Tamil Nadu.

തമിഴ്നാട് സംസ്ഥാനത്തെ നീലഗിരി ജില്ലയിലെ ഒരു മലമ്പ്രദേശമാണ് **കോട്ടഗിരി**. 
## ഭൂമിശാസ്ത്രം
കോട്ടഗിരി സ്ഥിതിചെയ്യുന്നത്  അക്ഷാംശരേഖാംശത്തിലാണ്. ഈ പ്രദേശത്തിൻറെ ശരാശരി ഉയരം 1793 മീറ്റർ (5882&nbsp;അടി) ആണ്. ഊട്ടിയിലേതിനു സമാനമായ നല്ല മനോഹരമായ കാലാവസ്ഥയാണ് കോട്ടഗിരിയിലും അനുഭവപ്പെടാറുള്ളത്. 

## സ്ഥിതിവിവരക്കണക്കുകൾ
2011 ലെ സെൻസ്സസ്സ് പ്രകാരം  ഇവിടുത്തെ ജനസംഖ്യം 29,184 ആണ്.,. ഇതിൽ പുരുഷ ശതമാനം 48% വും, സ്ത്രീ ശതമാനം 52% ആണ്. 

## പ്രധാന ആകർഷണങ്ങൾ
ഇവിടെ ധാരാളം ആകർഷണീയമായ സ്ഥലങ്ങൾ ഉണ്ട്. ഇതിൽ പ്രധാനം കോടനാട് വ്യൂ പോയന്റ് ആണ്. കോട്ടഗിരിയിൽ നിന്ന് ഏകദേശം 16 കിലോമീറ്റർ ദൂരത്തിൽ സ്ഥിതി ചെയ്യുന്ന ഈ സ്ഥലത്ത് നിന്ന് മൈസൂർ മലകളുടെ മനോഹരമാ‍യ ദൃശ്യവും, വളരെയധികം പച്ചപ്പും നിറഞ്ഞ സ്ഥലങ്ങളും കാണാ‍വുന്നതാണ്. 

പട്ടണത്തിൽ നിന്നും ഏകദേശം 20 മിനിറ്റ് യാത്രാദൂരത്തിൽ സ്ഥിതി ചെയ്യുന്ന ജോൺ സുള്ളിവൻ ബംഗ്ലാവ് പൊതുജനങ്ങൾക്ക് തുറന്നു കൊടുത്തിരിക്കുന്നു. ഇത് മനോഹരമാ‍യ ഒരു ബംഗ്ലാവാണ്. 

കോട്ടഗിരി പട്ടണത്തിൽ തന്നെ സ്ഥിതി ചെയ്യുന്ന ലോങ്ങ്‌വുഡ് കാടുകൾ മറ്റൊരു ആകർഷണമാണ്. ഇവിടെ പറക്കും കുറുക്കൻ എന്ന വലിയ ഇനത്തിൽ പെട്ട അണ്ണാനുകളുടെ വാ‍സകേന്ദ്രമാണ്. 

നെഹ്രു പാർക്ക് മറ്റൊരു ആകർഷണമാണ്. ഇവിടെ ഒരു അമ്പലവും, ഗാന്ധി മൈതാനവും, ഒരു പുനരധിവാസ കേന്ദ്രവും സ്ഥിതി ചെയ്യുനു.

## എത്തിച്ചേരുവാൻ
മേട്ടുപ്പാളയത്തു നിന്ന് റോഡ് മാർഗ്ഗം കോട്ടഗിരി ബന്ധിപ്പിച്ചിരിക്കുന്നു. പിന്നീട് ഈ റോഡ് ഊട്ടിയിലേക്ക് പോകുന്നു. ഇവിടെ നിന്ന് 27 കി.മി സഞ്ചരിച്ചാൽ ഊട്ടിയിലെത്താം. കൂടാതെ ഇവിടത്തെ മറ്റൊരു മലമ്പ്രദേശമായ കുന്നൂർ ഇവിടെ നിന്ന് 23 കി. മി ദൂരത്തിൽ സ്ഥിതി ചെയ്യുന്നു. 

## അവലംബം


## പുറത്തേക്കുള്ള കണ്ണികൾ

* http://www.khojbin.com/Tamil-Nadu_Ooty_near-by-attraction/7/1 
* http://www.hillstationsinindia.com/south-india-hill-stations/kotaqiri.html 

വർഗ്ഗം:ഇന്ത്യയിലെ മലമ്പ്രദേശങ്ങൾ
സുൽത്താൻപൂർ ദേശീയോദ്യാനം

ഹരിയാണ സംസ്ഥാനത്തിലെ ഗുഡ്‌ഗാവ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **സുൽത്താൻപൂർ ദേശീയോദ്യാനം**. 1989-ലാണ് ഇത് നിലവിൽ വന്നത്. 1972-ൽ ഈ പ്രദേശത്തെ ഒരു പക്ഷി സങ്കേതമായി പ്രഖ്യാപിച്ചിരുന്നു. വെറും 1.43 ചതുരശ്ര കിലോമീറ്റർ മാത്രമാണ് ഉദ്യാനത്തിന്റെ വിസ്തൃതി.

## ജന്തുജാലങ്ങൾ
250-ലധികം പക്ഷികളുടെ ആവാസകേന്ദ്രമാണിവിടം. എല്ലാ വർഷവും 100-ലധികം ഇനങ്ങളില്പ്പെട്ട ദേശാടനപ്പക്ഷികൾ ഇവിടെയെത്തുന്നു. ഫ്ലെമിംഗോ, സാരസ് കൊക്ക്, ഐസിസ് തുടങ്ങിയവ അവയിൽ ചിലതാണ്. കൃഷ്ണമൃഗം, നീൽഗായ്, ഹോഗ് മാന്‍, സാംബർ, ഹണിബാഡ്ജർ, പുലി തുടങ്ങിയവയെയും ഇവിടെ കാണാം.
## ചിത്രശാല

File:Black-necked Stork (Ephippiorhynchus asiaticus)- Take off to landing at Sultanpur I.jpg|Black-necked stork *[[Ephippiorhynchus asiaticus]]*- Take off to landing at Sultanpur
File:Eurasian Spoonbill (Platalea leucorodia) resting at Sultanpur I IMG 5670.jpg|Eurasian spoonbill *[[Platalea leucorodia]]* resting at Sultanpur
File:Great Egret (Casmerodius albus)- Breeding plumage at Sultanpur I Picture 257.jpg|Great egret *[[Casmerodius albus]]*- Breeding plumage at Sultanpur.
File:Purple Heron at Sultanpur I Picture 023.jpg|Purple heron at Sultanpur
File:Purple Swamphens at Sultanpur I Picture 1148.jpg|Purple swamphens at Sultanpur.
File:Yellow-footed Green Pigeons (Treron phoenicoptera)- chlorigaster race- Pair just before Mating I IMG 4981.jpg|Yellow-footed green pigeon *[[Treron phoenicoptera]]*- *chlorigaster* race at Sultanpur
File:Black-tailed Goodwits (Limosa limosa) with a Black-winged Stilt at Sultanpur I Picture 1101.jpg|Black-tailed godwits *[[Limosa limosa]]* at Sultanpur
File:Common Cranes (Grus grus) at Sultanpur I Picture 076.jpg|Common cranes *[[Grus grus]]* at Sultanpur
File:Greylag Geese, Sultanpur.jpg|Greylag Goose at the Sultanpur Bird Sanctuary
File:Bluethroat at Sultanpur National Park.jpg|Bluethroat at Sultanpur National Park
File:Rufous Treepie at Sultanpur National Park.jpg|Rufous Treepie at Sultanpur National Park
File:Jungle Babler at Sultanpur National Park.jpg|Jungle Babler at Sultanpur National Park
File:Coppersmith Barbet at Sultanpur National Park.jpg|Coppersmith Barbet at Sultanpur National Park
File:Oriental magpie-robin at Sultanpur National Park.jpg|Oriental magpie-robin

## അവലംബം

## ബാഹ്യ ലിങ്കുകൾ
* Sultanpur National Park at birding.in
* The Sultanpur Photo Log
* How Sultanpur happened: Sultanpur and Najafgarh Jheels, by Peter Jackson
* Sultanpur National Park – Eco-sensitive Zone; MINISTRY of Environment, Forest and Climate Change Notification, New Delhi, 29 January 2009  – [To be published in the Gazette of India, Extraordinary, part II, Section 3, Subsection (ii)], [F.No. 30/1/2008-ESZ], By Dr. G. V. Subrahmanyam, Scientist ‘G’]
*

വിഭാഗം:ഹരിയാണയിലെ ദേശീയോദ്യാനങ്ങൾ
കുഫ്രി

ഹിമാചൽ പ്രദേശ് സംസ്ഥാനത്തെ ശിം‌ല ജില്ലയിലെ ഒരു ചെറിയ മലമ്പ്രദേശമാണ് **കുഫ്രി**. തലസ്ഥാന നഗരമായ ശിം‌ലയിൽ നിന്ന് 13 കി.മീ ദൂരത്തിൽ ദേശീയപാത 22 നോട് ചേർന്ന് കിടക്കുന്ന പട്ടണമാണ് കുഫ്രി. 

## ഭൂമിശാസ്ത്രം
കുഫ്രി സ്ഥിതി ചെയ്യുന്നത്  അക്ഷാംശരേഖാംശത്തിലാണ്. ശരാശരി ഉയരം 2,743&nbsp;metres (9,000&nbsp;feet) ആണ്. 

## ചരിത്രം
ആദ്യകാലത്ത് ഈ പ്രദേശം നേപ്പാൾ രാജാവിന്റെ ഭരണ പ്രദേശത്തിനു കീഴിലായിരുന്നു. പിന്നീട് ബ്രിട്ടീഷ് ഇന്ത്യ കാലഘട്ടത്തിൽ ഇത് ഇന്ത്യയുടെ ഭാഗമാക്കുകയായിരുന്നു. ഈ സ്ഥലം 1819 ൽ ബ്രിട്ടീഷുകാർ കണ്ടെത്തുന്നതിനു മുൻപ് അധികമാർക്കും എത്തിച്ചേരാൻ കഴിയാതെ കിടന്ന ഒരു സ്ഥലമായിരുന്നു. 

## പ്രധാന ആകർഷണങ്ങൾ

### മഹസൂ കൊടുമുടി
കുഫ്രിയിലെ ഏറ്റവും വലിയ കൊടുമുടിയായ മഹസ്സു പീക്ക് എന്നറിയപ്പെടുന്ന മഹസ്സു കൊടുമുടിയിൽ എത്തിച്ചേരണമെങ്കിൽ കനത്ത കാടുകളിലൂടെ നടക്കണം. 
### ഇന്ദിര ടൂറിസ്റ്റ് പാർക്ക്
സമീപ കുന്നു പ്രദേശങ്ങളുടെ മനോഹരമായ ദൃശ്യങ്ങൾ കാണുന്ന ഈ ഉദ്യാനം ഹിമാലയൻ നേച്ചർ പാർക്കിന്റെ അടുത്ത് സ്ഥിതി  ചെയ്യുന്നു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഇന്ത്യയിലെ മലമ്പ്രദേശങ്ങൾ
ഖണ്ടാല

thumb|230px|പടിഞ്ഞാറൻ ചുരങ്ങളിൽ നിന്ന് ഖണ്ടാല
മഹാരാഷ്ട്ര സംസ്ഥാനത്തിലെ പടിഞ്ഞാറൻ മലനിരകളോട് ചേർന്ന് കിടക്കുന ഒരു മലമ്പ്രദേശമാണ് **ഖണ്ടാല**. (മറാത്തി: खंडाळा). ലോനാവാലയിൽ നിന്നും 3 കി.മി ദൂരത്തിലാണ് ഖണ്ടാല സ്ഥിതി ചെയ്യുന്നത് . 

## വിവരണം
ഖണ്ടാല സ്ഥിതി ചെയ്യുന്നത് ഭോർ ഘാട്ടിന്റെ മുകളിലാണ്. ഈ ഭാഗത്തുകൂടി ധാരാളം റോഡ്, റെയിൽ മാർഗ്ഗങ്ങൾ ഉണ്ട്. മുംബൈ - പൂനെ എന്നീ നഗരങ്ങളെ ബന്ധിപ്പിക്കുന്ന പ്രധാന റോഡ് മാർഗ്ഗമായ എക്പ്രസ്സ് വേ ഇതു വഴി കടന്നുപോകുന്നു. 
അടുത്ത പ്രധാന നഗരങ്ങളിൽ നിന്ന് പെട്ടെന്ന് എത്തിച്ചേരാവുന്നതു കൊണ്ട് ഖണ്ടാല ഒരു സാഹസിക വിനോദ യാത്രക്ക് പറ്റിയ സ്ഥലമാണ്. 

## മറ്റ് കാര്യങ്ങൾ
പ്രസിദ്ധ ബോളിവുഡ് ഹിന്ദി ചലച്ചിത്രമായ ***ഗുലാം*** എന്ന ചിത്രത്തിൽ *"ആത്തി ക്യാ ഖണ്ടാല ?"* ("ഖണ്ടാലയിലേക്ക് വരുന്നോ?" ) എന്നു തുടങ്ങുന്ന ഒരു ഗാനം അമീർ ഖാൻ പാ‍ടി അഭിനയിച്ചത് വളരെ ശ്രദ്ധേയമായിരുന്നു. 

## ചിത്രശാല

Image:Khandala-4.JPG|മുംബൈ-പൂണെ എക്പ്രസ്സ് വേ ഖണ്ടാലയിൽ നിന്ന്
Image:Khandala-6.JPG|ഖണ്ടാല താഴ്വര


## പുറത്തേക്കുള്ള കണ്ണികൾ
*Khandala-area hiking maps
*Pictures of Beautiful Waterfall near Khandala 
*Waterfall as seen from Kune mission
*Khandala valley

വർഗ്ഗം:ഇന്ത്യയിലെ മലമ്പ്രദേശങ്ങൾ